Μόνο περηφάνια γι’ αυτόν τον Παναιτωλικό! (ΦΩΤΟ) - AgrinioNews\nΜόνο περηφάνια γι’ αυτόν τον Παναιτωλικό! (ΦΩΤΟ)\n26 Μαΐου 2013, 9:32 μμ\nΚΑΜΑΡ(Α)ΩΤΗ ΝΙΚΗ 0-2 ΣΤΟΝ ΗΡΑΚΛΗ,\nΤΟΝ «ΠΟΥΛΗΣΑΝ» ΟΙ ΙΣΟΒΑΘΜΙΕΣ\nΤο «σενάριο» ήταν εκ προοιμίου δύσκολο για τον Παναιτωλικό. O Τίτορμος του Μάκη Χάβου χρειαζόταν εκτός απ΄τη δική του νίκη και κάποιους δύσκολους συνδυασμούς αποτελεσμάτων για να πανηγυρίσει από απόψε την πολυπόθητη άνοδο στη SuperLeague.\nΑπό την άλλη και ο γηπεδούχος Ηρακλής καιγόταν όσο τίποτε άλλο για τη νίκη η οποία – όπως αποδείχθηκε στο τέλος- θα του έδινε το πολυπόθητο εισητήριο της ανόδου. Οι δε ανακοινώσεις που είχαν προηγηθεί από πλευράς γηπεδούχων δυναμίτισαν ακόμη περισσότερο το κλίμα με τον Παναιτωλικό να καλείται πλέον να αγωνιστεί εξαντλώντας τις δικές του πιθανότητες σε ένα άκρως εχθρικό κλίμα.\nΜε αυτά τα δεδομένα και τον Παναιτωλικό να μην κρατά ούτως ή άλλως την τύχη στα χέρια του, το «διπλό» φάνταζε ακόμη πιο δύσκολο. Τελικά αποδείχθηκε ότι για το συγκεκριμένο Παναιτωλικό τίποτε δεν είναι ακατόρθωτο και τα δύσκολα μπορούν να γίνουν εύκολα και απλά.\nΞεκινώντας το παιχνίδι, η νευρικότητα και το παιχνίδι κέντρου ήταν αυτό που κυριάρχησε στο τερέν με τους παίκτες των δύο ομάδων να προσπαθούν να επιβάλουν το ρυθμό τους. Τα καλά μαντάτα όμως που άρχισαν να έρχονται από τα άλλα γήπεδα έφτασαν γρήγορα στα αυτιά του Καμαρά και της παρέας του και αυτοί μετά βάλθηκαν να κάνουν τα…αυτονόητα.\nΤο 0-1 του Ανρί με εντυπωσιακό γυριστό σουτ στο 35’ ήταν το έναυσμα για τους πρώτους πανηγυρισμούς και η πρώτη μεγάλη μαχαιριά στην ομάδα του Ηρακλή η οποία έδειξε να αποσυντονίζεται πλήρως.\nΜε τη μάχη να μαίνεται στα υπόλοιπα «μέτωπα» και τους Εργοτέλη, Απόλλωνα να μην έχουν τα αποτελέσματα που θέλουν, ο Παναιτωλικός έγινε αφεντικό της αναμέτρησης απέναντι σ’ έναν Γηραιό που μη έχοντας τίποτε άλλο να κάνει οδήγησε το ματς στην ένταση και το… ξύλο με τη λήξη του πρώτου ημιχρόνου να βρίσκει μεν τον Παναιτωλικό να προηγείται δικαιότατα με 0-1, τις δε ομάδες όμως να συνεχίζουν με δέκα παίκτες. Κι αν η αποβολή του Ουκάρ ήταν απολύτως δικαιολογημένη, η ενέργεια του Στεφανάκου έμοιαζε με «έγκλημα» μιας και ο πορτιέρο των αγρινιωτών δε συγκράτησε τα νεύρα του ενώ δεν υπήρχε κανένας λόγος να προβεί σε κάτι τέτοιο.\nΟι ισοπαλίες σε Μυτιλήνη και Πάτρα και ο «άσσος» που διαγραφόταν μέχρι εκείνη τη στιγμή στο πανθεσσαλικό παρέπεμπαν σ’ ένα χιτσκοκικό φινάλε. Με μια διαφορά: Τα επεισόδια που είχαν προηγηθεί σε Καυτατζόγλειο και Μυτιλήνη (όπου υπήρξε και εκεί διακοπή αρκετών λεπτών), αναγκαστικά οδήγησαν σε καθυστέρηση της έναρξης του δευτέρου ημιχρόνου με τα υπόλοιπα παιχνίδια να έχουν ήδη ξεκινήσει.\nΗ έναρξη του δευτέρου ημιχρόνου και η συνέχεια και το τέλος του αγώνα στο Καυτατζόγλειο απέδειξαν τελικά ότι μόνο υπερηφάνεια μπορεί να νοιώθει κάποιος γι’ αυτό τον Παναιτωλικό. Με τον Απόλλωνα να έχει πάρει κεφάλι στο σκορ και τον Εργοτέλη να ισοφαρίζει στο δικό του παιχνίδι, θα περίμενε κάποιος ότι οι κιτρινομπλέ χωρίς πλέον ενδιαφέρον θα τα παρατούσαν. Αντιθέτως, έγινε το αντίθετο.\nΗ κυριαρχία του Παναιτωλικού συνεχίστηκε με την ομάδα του Μ. Χάβου να αποδίδει εξαιρετικό ποδόσφαιρο κάνοντας τον Ηρακλή να μοιάζει ομαδούλα και τους δέκα πλέον παίκτες να μη… χαμπαριάζουν ούτε από έδρα ούτε από πίεση ούτε από το ότι ο αντίπαλός τους καιγόταν για τη νίκη μιας και αν γύριζε το παιχνίδι, ο Ηρακλής θα έπαιρνε το απευθείας εισητήριο.\nΜεστό ποδόσφαιρο, σφιχτή άμυνα και φαρμάκι αντεπιθέσεις ήταν τα στοιχεία του Παναιτωλικού με ένα Καμαρά να κάνει κυριολεκτικά όργια και τους αντιπάλους να δείχνουν ανήμποροι να παλαίψουν το παιχνίδι.\nΔιόλου τυχαίο το γεγονός ότι η εστία του Τακίδη ελάχιστα απειλήθηκε στο δεύτερο μέρος. Από την πλευρά του ο «αδιάφορος» από ένα σημείο και μετά Παναιτωλικός θα μπορούσε ουκ ολίγες φορές να πετύχει το δεύτερο τέρμα που θα κλείδωνε τη νίκη με τους Κουτσοσπύρο, Πασά και Φαβάλι να χάνουν μεγάλες ευκαιρίες.\nΤη χαριστική βολή τελικά έδωσε ο «μέγας» απόψε Ανρί Καμαρά που με μια προσωπική ενέργεια στο 90’ πέτυχε το 0-2 στέλνοντας οριστικά το «μήνυμα» πως το dna τελικά του Παναιτωλικού αυτό ήταν, είναι και θα είναι: Ούτε ζήτησε ποτέ χάρη από κανέναν, ούτε πρόκειται να χαρίσει ποτέ κάτι σε κάποιον αντίπαλο. Ότι δικαιούται θα το ζητά και θα παλεύει για να το πάρει μόνο μέσα στο χόρτο. Εντός των τεσσάρων γραμμών. Ποτέ εκτός…\nΤο καμαρωτό (ελέω Καμαρά) «διπλό» του Παναιτωλικού τελικά δεν είχε αντίκρισμα. Τουλάχιστον όσον αφορά την απευθείας άνοδο μιας και οι «καταραμένες» ισοβαθμίες στέλνουν τον Παναιτωλικό στην τέταρτη θέση για να διεκδικήσει εκεί αυτό που περίτρανα και απόψε απέδειξε ότι του ανήκει: Την απευθείας άνοδο. Και με εμφανίσεις σαν τη σημερινή (συνυπολογιζομένων και των συνθηκών που έγινε το παιχνίδι), θα την κατακτήσει. Τα υπόλοιπα θα τα… πουν οι παίκτες του Τίτορμου στο τερέν. Οσονούπω.\nΚαι για να αποδώσουμε τα του Καίσαρος τω Καίσαρι, οφείλουμε να σημειώσουμε και κάτι τελευταίο για το διαιτητή κ. Σελίμο: Παρά τα θρυλούμενα, τα… προηγούμενα και τις ανακοινώσεις που είχαν προηγηθεί, είχε μια εξαιρετική διαιτησία μη «μασώντας» σε ένα ματς-φωτιά, προσπαθώντας (και πετυχαίνοντας) να μην αδικήσει καμία από τις δύο ομάδες. Ορθότατες και οι αποβολές των Ουκάρ και Στεφανάκου.\nΌσο για την οργανωμένη παρουσία στο πέταλο των –λίγων αλλά ηρωικών- φιλάθλων του Παναιτωλικού, μια λέξη μόνο: Respect.\nΗρακλής (Γιάννης Χατζηνικολάου): Χουάντερσον, Σαββίδης, Βαγγελόπουλος, Χ. Παληγεώργος, Γ. Παληγεώργος, Λόπεθ, Νατσούρας (68′ Χιονίδης), Σιατραβάνης, Στεφανίδης, Ισαάκ (55′ Σουλίδης), Ουκάρ.\nΠαναιτωλικός (Μάκης Χάβος): Στεφανάκος, Μπακάκης, Ιωάννου, Κούσας, Δάρλας, Τζούνιορ, Σφακιανάκης, Σίσιτς, Μπελόν (45+15′ Τακίδης), Καμαρά, Κουτσοσπύρος (71′ Πασάς).\nΠροηγούμενο: Τελικά ήταν αργά…\nΕπόμενο: Βίντεο από τα επεισόδια στο Καυτατζόγλειο


ΑΘΛΗΤΙΚΟΙ ΨΙΘΥΡΟΙ: Αναδιάρθρωση, κριτήρια και ταμείο αλληλοβοήθειας!\nΔεν έλαβε απόφαση η Football League για το πόσοι θα πέσουν και πόσοι θα ανέβουν από τη Γ’ στο τέλος της σεζόν. Κριτήρια συμμετοχής θέτει η πρώην ΕΠΑΕ, που δημιουργεί ταμείο αλληλοβοήθειας των ομάδων.\nΤο Δ.Σ. της Ένωσης Β’-Γ’ Εθνικής δεν έλαβε την Παρασκευή απόφαση για το πόσες ομάδες θα υποβιβαστούν στη Football League 2 και πόσες θα ανέλθουν στη δεύτερη κατηγορία. Αν και θεωρείται βέβαιο πως θα υποβιβαστούν δύο και θα προβιβαστούν έντεκα ομάδες, η «μικρή» λίγκα φαίνεται πως θα καθυστερήσει να λάβει οριστική απόφαση προφανή σκοπιμότητα να διατηρήσει το ενδιαφέρον στις κατηγορίες. Σε κάθε περίπτωση, το επόμενο πρωτάθλημα της Football League θα διεξαχθεί σε δύο ομίλους, με 14 ομάδες έκαστος.\nΑπό εκεί και πέρα, αποφασίστηκε να θεσπιστούν κριτήρια και προϋποθέσεις (μαζί με κατάθεση και εγγυητικής) για τις ομάδες που θα ανεβαίνουν στη Σούπερ Λίγκα, καθώς και σε αυτές που θα ανεβαίνουν από τη Γ’ στη Β’. Οι λεπτομέρειες θα καθοριστούν προσεχώς.\nΤέλος, στην Ένωση Β’-Γ’ Εθνικής αποφάσισαν να δημιουργήσουν εγγυητικό ταμείο με τον ΠΣΑΠ ώστε να πληρώνονται χρέη σε ποδοσφαιριστές, καθώς και ταμείο αλληλοβοήθειας των ομάδων για να γίνονται ταμειακές διευκολύνσεις.\nΜετά το πέρας του Δ.Σ., η «μικρή» λίγκα εξέδωσε ανακοίνωση:\n«Κατά τη σημερινή συνεδρίαση του Δ.Σ. της FOOTBALL LEAGUE - FOOTBALL LEAGUE 2 ΟΠΑΠ αποφασίσθηκαν τα εξής:\n-Δημιουργία εγγυητικού ταμείου, από τον Ιούνιο το οποίο θα συνδιαχειρίζεται η FOOTBALL LEAGUE - FOOTBALL LEAGUE 2 ΟΠΑΠ με τον ΠΣΑΠ.\n-Έγινε δεκτή η εισήγηση του Προέδρου κ. Καλογιάννη για τη δημιουργία Ταμείου Διαχείρισης Πόρων (ΤΑΔΙΠ), με σκοπό τη βοήθεια σε περίπτωση έκτακτης ανάγκης των ομάδων. Το ποσό το οποίο θα χορηγείται θα επιστρέφεται από την ομάδα που έχει εξυπηρετηθεί. Στο τέλος της αγωνιστικής περιόδου οι ομάδες που θα ανέρχονται θα δίνουν μεταξύ τους αγώνα, τα έσοδα του οποίου θα πηγαίνουν στο προαναφερόμενο ταμείο.\n-Απεδέχθη ομόφωνα την πρόταση του Προέδρου να μην αποφασισθεί στη σημερινή συνεδρίαση ο αριθμός των ομάδων που θα υποβιβασθούν από την FOOTBALL LEAGUE ΟΠΑΠ και ο αριθμός εκείνων οι οποίες θα ανέβουν από την FOOTBALL LEAGUE 2 ΟΠΑΠ.\n-Τέλος έγινε αποδεκτή η πρόταση να ισχύσουν κριτήρια συμμετοχής για τις ομάδες που θα ανέρθουν στο Πρωτάθλημα της FOOTBALL LEAGUE. Στη γενική συνέλευση που θα συγκληθεί εντός του επόμενου διαστήματος θα αποφασισθούν οι προϋποθέσεις και τα κριτήρια και θα υποβληθούν στην ΕΠΟ προς επικύρωση».


4 τρυφεροί τρόποι για να ενσωματώσετε τον γάμο των γονιών σας στον δικό σας gamosorganosi\nΌταν οι γονείς σας δουν λεπτομέρειες του δικού τους γάμου να ζωντανεύουν στον δικό σας, σίγουρα θα νιώσουν συγκίνηση και ευτυχία, υπάρχει, λοιπόν, κάποιος λόγος να μην το επιχειρήσετε?\n#1: Μάθετε για την τελετή τους\nΠροφανώς δεν θα ξαναδημιουργήσετε ακριβώς την ίδια τελετή, αλλά ίσως μπορέσετε να ενσωματώσετε μερικά στοιχεία της στη δική σας. Αρχικά, μπορείτε να κάνετε την τελετή στην ίδια Εκκλησία και να τη στολίσετε με τρόπο που να θυμίζει τον δικό τους γάμο. Μία συγκεκριμένη Εκκλησία μπορεί να φιλοξενήσει πολλούς γάμους της οικογένειάς σας, αν αυτό τελικά γίνει παράδοση.\n#2: Θυμούνται τα τραγούδια του γάμου τους?\nΤα τραγούδια έχουν την ιδιότητα να «ξυπνούν» χιλιάδες αναμνήσεις και είναι σχεδόν αδύνατο οι γονείς σας να μην θυμούνται το τραγούδι του πρώτου τους χορού. Από την άλλη, μπορεί να θυμούνται κάποιο τραγούδι από τη δεξίωση ή τη μουσική με την οποία έκλεισαν τη μεγάλη αυτή μέρα. Σίγουρα θα είναι κάποιο τραγούδι που εκτός από τις δικές τους αναμνήσεις, θα «ξυπνήσει» και κάποιες δικές σας, ανέμελες μέρες της παιδικής σας ηλικίας. Μπορείτε να χρησιμοποιήσετε το τραγούδι από τον γάμο των γονιών σας για τον χορό του μπαμπά και της νύφης και να καλέσετε και τη μαμά σας κάποια στιγμή, για να συνεχίσει!\n#3: Έχουν κρατήσει κάτι από το γάμο τους?\nΑυτό είναι ίσως και το πιο σημαντικό. Οι γονείς γενικά είναι πιο πιθανό να έχουν πράγματα από το γάμο τους, παρά να θυμούνται λεπτομέρειες, οπότε αυτή θα μπορούσε να είναι μία ευκολότερη τακτική για να δέσετε το γάμο τους στο δικό σας. Μπορείτε, για παράδειγμα, να βρείτε ποτήρια για την σαμπάνια που μπορεί να έχουν κρατήσει για οικογενειακά κειμήλια, ή τα κοσμήματα που φόρεσε η μητέρα σας εκείνη τη μέρα. Το νυφικό είναι από τους πιο ωραίους τρόπους να ενσωματώσετε τον γάμο των γονιών σας στη δική σας μέρα. Αν δεν είναι το στιλ σας, μπορείτε να χρησιμοποιήσετε ένα κομμάτι ύφασμα ή λίγη δαντέλα από αυτό για να «ντύσετε» την ανθοδέσμη σας.\n#4: Μοιραστείτε την εμπειρία με τους καλεσμένους σας\nΤους καλεσμένους πάντα τους κερδίζουν οι λεπτομέρειες σε έναν γάμο. Μπορείτε σε κάποιον χώρο της δεξίωσης να τοποθετήσετε ένα stand με vintage φωτογραφίες από τον γάμο των γονιών ή και των παππούδων σας. Έτσι οι καλεσμένοι θα μπορούν να διαπιστώσουν τις ομοιότητες και μόνοι τους! Το ιδανικό είναι να τοποθετήσετε φωτογραφίες και από τις δύο οικογένειες και, μάλιστα, μπορείτε να γράψετε κάτω από κάθε φωτογραφία τα ονόματα, έτσι ώστε να ξέρουν οι καλεσμένοι από ποια οικογένεια είναι το κάθε ζευγάρι.


Ο μάρτυρας που θα "κάψει" την Χρυσή Αυγή; Τι αποκάλυψε ο προφυλακισθείς χρυσαυγίτης - Tlife.gr\nTO TEΣΤ ΜΕ ΤΙΣ ΠΟΡΤΕΣ! Τι σημαίνει κάθε πόρτα για την προσωπική σου ζωή;\nΜήπως είσαι εμμονικά συνεπής με τη σωστή διατροφή; Μήπως το παρακάνεις;\n08.10.2013 | 20:00\nΟ μάρτυρας που θα "κάψει" την Χρυσή Αυγή; Τι αποκάλυψε ο προφυλακισθείς χρυσαυγίτης\nΘεωρείται ως ένας από τους μάρτυρες κλειδιά. Κι αυτό γιατί θα αποκαλύψει πολλά για το βράδυ της δολοφονίας του Παύλου Φύσσα.\nΗ συμμορία δρούσε οργανωμένα! Έστελναν SMS για κινητοποίηση πριν το κάθε χτύπημα! Το ίδιο SMS που μου έστειλαν πριν το Πέραμα μου εστάλη και πριν την δολοφονία Φύσσα!\nΟι αποκαλύψεις είναι καταιγιστικές για την τρόπο που δρούσε η Χρυσή Αυγή. Οι μάρτυρες λύνουν την σιωπή τους και περιγράφουν τον τρόπο με τον οποίο δρούσε η οργάνωση σε στοχευμένα χτυπήματα όπως αυτό του Περάματος και όπως αποδεικνύεται από τις καταθέσεις και στην υπόθεση της δολοφονίας του Παύλου Φύσσα.\nΟ προφυλακισμένος χρυσαυγίτης Γιάννης Άγγος απολογήθηκε σήμερα συμπληρωματικά στον ανακριτή. Είναι ο μάρτυρας που έσπασε και φέρεται να ζήτησε κλαίγοντας να μιλήσει.\nΜάλιστα, όπως έγινε γνωστό, ο δικηγόρος του θα καταθέσει αύριο αίτηση αποφυλάκισης και απολογητικό υπόμνημα στο οποίο θα περιγράφει λεπτό προς λεπτό όλα όσα έγιναν το βράδυ της δολοφονίας του Παύλου Φύσσα.\nΣτην αρχική του απολογία, ο κατηγορούμενος είχε πει ότι στις 23.00 εκείνης της μοιραίας νύχτας και πριν από τη δολοφονία έλαβε μήνυμα από άγνωστο αριθμό που χρησιμοποιείται από την Τοπική Οργάνωση Νίκαιας.\n«Όπως κατάλαβα», είχε πει, «με καλούσαν να παρουσιαστώ στα γραφεία αμέσως εκείνη την ώρα αλλά εγώ το αγνόησα γιατί έβλεπα ποδόσφαιρο. Όμοιο μήνυμα μου εστάλη στις 12.30 τη νύχτα που έγιναν τα επεισόδια στο Πέραμα σε βάρος του ΠΑΜΕ, με το οποίο με καλούσαν να είμαι σε ετοιμότητα να πάω επιτόπου σε συγκεκριμένο σημείο εάν υπήρχε ανάγκη. Ούτε σε αυτό το μήνυμα ανταποκρίθηκα...»\nΜάλιστα πρόσθεσε ότι μετά το περιστατικό τηλεφώνησε στον Πατέλη και σε άλλους, για να μάθει τι είχε γίνει.


1ο Παγκρήτιο Πρωτάθλημα Τένις Ε3 - Όμιλος Αντισφαίρισης Ρεθύμνου ~ Rethymno Tennis club, Galou, Rethymno, Crete, Greece\nTuesday, 28 January 2020 18:37 Νέα Αγωνιστικής Ομάδας\nΜε μεγάλη επιτυχία και μαζική συμμετοχή ολοκληρώθηκε το 1ο Παγκρήτιο Πρωτάθλημα Ε3, το Σαββατοκύριακο 25 και 26 Ιανουαρίου. Η διοργάνωση έλαβε χώρα στις εγκαταστάσεις του Ηράκλειο ΟΑΑ και αφορούσε τις κατηγορίες Αγόρια-Κορίτσια 12,14 και 16 ετών, ενώ οι συμμέτοχες έφτασαν τις 107, με τον Όμιλο Αντισφαίρισης Ρεθύμνου να συμμετέχει με τους εξής αθλητές:\nΣπυρόπουλος Γιάννης, Σπυριδάκης Γιάννης, Κοτζαμπαδσάκη Έλενα και Νίνου Μαρία για την κατηγορία Αγόρια-Κορίτσια 12, Παρασύρης Σοφοκλής, Μαυρομάτης Μιχάλης, Ντινόπουλος Αχιλλέας, Κατημερτζόγλου Γιώργος και Ηλιάκη Αθηνά για τα Αγόρια-Κορίτσια 14, Νίνος Νίκος και Σπυρόπουλος Νίκος για τα Αγόρια-16.\nΠιο συγκεκριμένα, ο Σπυρόπουλος Γιάννης, αφού νίκησε στον γύρο των 32 τον Κοσμέτσα Γιάννη (ΓΑΣ Γουρνών), μπήκε στους 16 όπου ηττήθηκε από τον Μαρκαντωνάκη Αθανάσιο (ΟΑ Σούδας). Στους 16 ηττήθηκε και ο Σπυριδάκης Γιάννης από τον Μαλλιαρουδάκη Δημήτριο (ΟΑ Σητείας). Παρόμοιες επιδόσεις είχαμε και από την Νίνου Μαρία, η οποία ηττήθηκε και αυτή στον γύρο των 16 από την Δότσου Νεφέλη (ΟΑ Σούδας). Τέλος, η Κοτζαμπασάκη Έλενα, ηττήθηκε στους 32 από την (Ηράκλειο ΟΑΑ).\nΣτην κατηγορία Αγόρια-14 ο Μαυρομάτης Μιχάλης πραγματοποίησε μία ικανοποιητική εμφάνιση, κερδίζοντας αρχικά τον Παρασύρη Σοφοκλή στους 16 και χάνοντας στην 8αδα από τον Τζωρμπατζάκη Βασίλη (Ηράκλειο ΟΑΑ). Ο Παρασύρης Σοφοκλής έφτασε μέχρι τους 16, αφού πρώτα νίκησε τον Μανωλίτση Ιωάννη (Ηράκλειο ΟΑΑ). Παρομοίως, ο Κατημερτζόγλου Γιώργος, ηττήθηκε στους 16 από τον Κοντογιωργάκη Μάξιμο (ΟΑ Σητείας). Στην ίδια κατηγορία, ο Ντινόπουλος Μάνος έχασε στον γύρο των 32 από τον Αμανάκη Ζαχαρία (Ηράκλειο ΟΑΑ). Τέλος, η Ηλιάκη Αθηνά, ηττήθηκε στους 16 από την Βογιατζάκη Ευσταθία (ΟΑ Σούδας).\nΌσον αφορά την κατηγορία Αγόρια-16, Νίνος Νίκος και Σπυρόπουλος Νίκος, ηττήθηκαν στον γύρο των 16, ο πρώτος από τον Μπουνάκη Δημήτριο (Ηράκλειο ΟΑΑ) και ο δεύτερος από τον Κοκκινάκη Γιώργο (ΟΑ Σούδας), που ήταν και φιναλίστ της διοργάνωσης.\nΟ Όμιλος Αντισφαίρισης Ρεθύμνου θα ήθελε να συγχαρεί όλα τα παιδιά για την προσπάθεια και τη συμμετοχή, καθώς και να ευχηθεί μία καλή αγωνιστική χρονιά στους αθλητές του, με πολλές επιτυχίες εντός αλλά και εκτός του αγωνιστικού χώρου. Συγχαρητήρια επίσης αξίζουν στους διοργανωτές του Πρωταθλήματος , για την άρτια διεξαγωγή των αγώνων.\nContent View Hits : 1130292


1 ΓΙΑ ΔΙΑΒΟΥΛΕΥΣΗ Οργανισμός Βιομηχανικής Ιδιοκτησίας (ΟΒΙ) Έργο: «ΥΠΗΡΕΣΙΕΣ ΟΜΑΔΙΚΗΣ ΑΣΦΑΛΙΣΗΣ, ΑΣΦΑΛΙΣΤΙΚΗΣ ΚΑΛΥΨΗΣ ΜΕΤΑΚΙΝΟΥΜΕΝΩΝ ΣΕ ΥΠΗΡΕΣΙΑΚΑ ΤΑΞΙΔΙΑ ΚΑΙ ΕΤΗΣΙΟΥ ΙΑΤΡΙΚΟΥ ΕΛΕΓΧΟΥ ΤΟΥ ΠΡΟΣΩΠΙΚΟΥ ΤΟΥ ΟΒΙ» Ταχ. Διεύθυνση: Γιάννη Σταυρουλάκη 5 (πρώην Παντανάσσης) Τ.Κ. - Πόλη : Παράδεισος Αμαρουσίου Πληροφορίες : κ. Ζ. Λαζαρίδου Τηλέφωνο : FAX : : ΑΝΟΙΚΤΟΣ ΔΙΑΓΩΝΙΣΜΟΣ Κριτήριο Αξιολόγησης Χρόνος Διενέργειας Διαγωνισμού Τόπος Διενέργειας Διαγωνισμού Προϋπολογισθείσα Δαπάνη Ευνοϊκότερη Προσφορά ΟΒΙ Γιάννη Σταυρουλάκη Παράδεισος Αμαρουσίου Αίθουσα Γ. Κουμάντου ,00 (συμπεριλαμβανομένων όλων των νομίμων επιβαρύνσεων) για 1 έτος 1 από 12\n2 Προτίθεται να Προκηρύξει Ανοικτό Διαγωνισμό με κριτήριο κατακύρωσης την ευνοϊκότερη προσφορά, με σφραγισμένες προσφορές για την ανάδειξη αναδόχου, ο οποίος θα αναλάβει το έργο «Υπηρεσίες Ομαδικής Ασφάλισης, Ασφαλιστικής Κάλυψης Μετακινούμενων σε Υπηρεσιακά Ταξίδια και Ετησίου. 2 από 12\n3 ΑΝΑΠΟΣΠΑΣΤΑ ΜΕΡΗ ΤΗΣ ΠΡΟΚΗΡΥΞΗΣ : Γενικοί Όροι διενέργειας του Διαγωνισμού. Παράρτημα Α : A-1 Ασφάλεια Ζωής-Προσωπικό Οργανισμού και εξαρτώμενα μέλη (για την παροχή της ευρείας νοσοκομειακής και εξωνοσοκομειακής περίθαλψης). Α-2 Ασφαλιστική κάλυψη μετακινούμενων υπαλλήλων και μελών ΔΣ σε υπηρεσιακά ταξίδια. Α-3 Προτεινόμενο Check-up (Πίνακες 1 και 2). Παράρτημα B : Πίνακας προσωπικών στοιχείων (προσωπικού ΟΒΙ) και Εξουσιοδότηση Δήλωση Εχεμύθειας και ιστορικό αποζημιώσεων Ιατροφαρμακευτικής Περίθαλψης. Παράρτημα Γ : Έγγραφα Νομιμοποίησης του Αναδόχου και Λοιπά Δικαιολογητικά, Εγγυήσεις. Ο Γενικός Διευθυντής του ΟΒΙ 3 από 12\n4 ΠΕΡΙΛΗΨΗ ΠΡΟΚΗΡΥΞΗΣ ΔΙΕΝΕΡΓΕΙΑΣ ΑΝΟΙΚΤΟΥ ΔΙΑΓΩΝΙΣΜΟΥ Ο Οργανισμός Βιομηχανικής Ιδιοκτησίας (Ο.Β.Ι.), Ν.Π.Ι.Δ., διενεργεί ανοικτό διαγωνισμό για την ανάδειξη αναδόχου, ο οποίος θα αναλάβει το έργο: «Υπηρεσίες Ομαδικής Ασφάλισης, Ασφαλιστικής Κάλυψης Μετακινούμενων σε Υπηρεσιακά Ταξίδια και Ετησίου Ιατρικού Ελέγχου του Προσωπικού του ΟΒΙ» για περίοδο ενός (1) έτους. Ο διαγωνισμός θα γίνει στις.. ενώπιον της Επιτροπής Διενέργειας του Διαγωνισμού στην αίθουσα Γ. Κουμάντου του Κτιρίου του ΟΒΙ, οδός Γιάννη Σταυρουλάκη (πρώην Παντανάσσης) 5, Παράδεισος Αμαρουσίου. Κατά την αποσφράγιση των προσφορών από την Επιτροπή Διενέργειας του Διαγωνισμού, μπορούν να παρίστανται οι υποψήφιοι ή οι νόμιμοι εκπρόσωποί τους. Για την παραλαβή της προκήρυξης μπορείτε να απευθύνεστε στην κ. Λαζαρίδου (στο τηλέφωνο ) κατά τις εργάσιμες ημέρες μεταξύ 10:00 14:00 ή στο διαδικτυακό τόπο του ΟΒΙ στη διεύθυνση Η παραλαβή του Παραρτήματος Β σε σφραγισμένο φάκελο γίνεται μόνο από τα γραφεία του ΟΒΙ, από νομίμως εξουσιοδοτημένο από τον υποψήφιο άτομο, μετά την υποβολή στον ΟΒΙ δήλωσης εχεμύθειας. Η δήλωση θα πρέπει να είναι υπογεγραμμένη από τον υποψήφιο ή το νόμιμο εκπρόσωπο αυτού. Το κείμενο της δήλωσης εχεμύθειας αποστέλλεται στους ενδιαφερόμενους μετά από αίτηση τους είτε με fax είτε ηλεκτρονικά. 4 από 12\n5 ΓΕΝΙΚΟΙ ΟΡΟΙ ΔΙΕΝΕΡΓΕΙΑΣ ΤΟΥ ΔΙΑΓΩΝΙΣΜΟΥ 1. Υποχρεωτικοί Όροι Όλοι οι περιεχόμενοι στην Προκήρυξη του Ανοικτού Διαγωνισμού και στα σχετικά Παραρτήματα όροι και απαιτήσεις είναι υποχρεωτικοί για τους συμμετέχοντες στον διαγωνισμό. Εξαιρούνται μόνο τα σημεία, όπου ρητά αναφέρεται το αντίθετο (π.χ. επιθυμητό κ.λ.π.). Προσφορές που παρουσιάζουν αποκλίσεις από τους υποχρεωτικούς όρους της Προκήρυξης θ απορρίπτονται ως απαράδεκτες. 2. Αντικείμενο του Έργου Η παροχή υπηρεσιών ομαδικής ασφάλισης και η ασφαλιστική κάλυψη μετακινουμένων σε υπηρεσιακά ταξίδια και η πραγματοποίηση ετήσιου ιατρικού ελέγχου (check up), σύμφωνα με τον πίνακα ασφαλιστικών καλύψεων, που περιέχεται στο ΠΑΡΑΡΤΗΜΑ Α της προκήρυξης. Η προσφορά θα πρέπει να διακρίνει τα επιμέρους ασφάλιστρα για κάθε μία από τις καλύψεις. Για την παροχή των υπηρεσιών που αναφέρονται στην προκήρυξη, θα πρέπει να ληφθούν υπόψη τα στοιχεία τα οποία περιέχονται στο ΠΑΡΑΡΤΗΜΑ Β και τα οποία αφορούν: το συνολικό αριθμό των εργαζομένων στον ΟΒΙ κατά την έκδοση της Προκήρυξης την ηλικία κάθε ατόμου το φύλο κάθε ατόμου τον μικτό μισθό κάθε εργαζόμενου. τον αριθμό των προστατευομένων μελών. 3. Δικαίωμα Συμμετοχής Δικαίωμα συμμετοχής στο διαγωνισμό έχει κάθε ενδιαφερόμενος που παρέχει νόμιμα υπηρεσίες ασφάλισης. 5 από 12\n6 4. Υποχρεώσεις σχετικά με την Σύνταξη και την Υποβολή Προσφορών 4.1 Τρόπος Σύνταξης Οι προσφορές πρέπει : Να έχουν συνταχθεί στην Ελληνική γλώσσα, με εξαίρεση τους τεχνικούς όρους που μπορούν να αναφέρονται και στην Αγγλική, και αν αυτοί δεν μπορούν να αποδοθούν στην Ελληνική θα αναφέρονται μόνο στην Αγγλική. Να φέρουν την υπογραφή του νόμιμου εκπροσώπου του υποψηφίου. Να αναφέρονται τόσο στο σύνολο του έργου όσο και στις επιμέρους παροχές, όπως αυτές αναφέρονται παραπάνω στην παράγραφο 2 (αντικείμενο του έργου) και παρατίθενται αναλυτικά στο Παράρτημα Α. Προσφορά που αναφέρεται σε μέρος μόνο του έργου, χωρίς να προκύπτει το κόστος όλων των επιμέρους παροχών, δεν εξετάζεται και απορρίπτεται ως απαράδεκτη. Η γενική συνολική τιμή της προσφοράς θα γράφεται ολογράφως και αριθμητικά. 4.2 Τρόπος υποβολής Προσφορών Ο φάκελος της προσφοράς θα πρέπει να κατατεθεί σφραγισμένος με την ένδειξη: ΠΡΟΣΦΟΡΑ ΓΙΑ ΤΟ ΔΙΑΓΩΝΙΣΜΟ: «ΥΠΗΡΕΣΙΕΣ ΟΜΑΔΙΚΗΣ ΑΣΦΑΛΙΣΗΣ, ΑΣΦΑΛΙΣΤΙΚΗΣ ΚΑΛΥΨΗΣ ΜΕΤΑΚΙΝΟΥΜΕΝΩΝ ΣΕ ΥΠΗΡΕΣΙΑΚΑ ΤΑΞΙΔΙΑ ΚΑΙ ΕΤΗΣΙΟΥ ΙΑΤΡΙΚΟΥ ΕΛΕΓΧΟΥ ΤΟΥ ΠΡΟΣΩΠΙΚΟΥ ΤΟΥ ΟΒΙ». Στον φάκελο πρέπει να αναγράφεται το αντικείμενο του έργου, η επωνυμία του υποψηφίου και ο αριθμός Πρωτοκόλλου της προκήρυξης. Οι προσφορές όσων μετέχουν στο διαγωνισμό κατατίθενται στην Επιτροπή Διενέργειας του Διαγωνισμού κατά την ημέρα διεξαγωγής του διαγωνισμού και μέχρι την ώρα που αναφέρει η προκήρυξη. Οι προσφορές μπορούν να 6 από 12\n7 αποστέλλονται με οποιονδήποτε τρόπο και στον Οργανισμό Βιομηχανικής Ιδιοκτησίας (ΟΒΙ), οδός Γιάννη Σταυρουλάκη 5 (πρώην Παντανάσσης), Παράδεισος Αμαρουσίου (Γενικό Πρωτόκολλο, ισόγειο), όπου θα παραλαμβάνονται με απόδειξη, μέχρι την προηγούμενη της ημερομηνίας διενέργειας του διαγωνισμού με ευθύνη του προσφέροντος. Μετά την ημερομηνία και ώρα που αναφέρεται στην προκήρυξη, προσφορές δεν θα γίνονται δεκτές και δεν θα λαμβάνονται υπόψη. Οι ενδιαφερόμενοι δύνανται να ζητούν διευκρινίσεις για το περιεχόμενο της προκήρυξης. Μετά την κατάθεση και αποσφράγιση των προσφορών καμία διευκρίνηση, τροποποίηση ή απόκρουση όρου της προκήρυξης δε γίνεται δεκτή. Οι διευκρινίσεις του ΟΒΙ θα αναρτώνται στην ιστοσελίδα του ΟΒΙ ( 4.3 Οι προσφορές θα πρέπει να συνοδεύονται υποχρεωτικά επί ποινή αποκλεισμού από: Δήλωση περί αποδοχής των όρων της προκήρυξης Δήλωση ότι η ασφαλιστική σύμβαση θα διασφαλίζει την συνέχεια των παροχών όσον αφορά προϋπάρχουσες παθήσεις ή ασθένειες Κατάλογο Οργανισμών ή Εταιριών στις οποίες έχουν παράσχει αντίστοιχες υπηρεσίες (Επωνυμία, Διεύθυνση, Τηλέφωνο) Αντίγραφο ισολογισμών των τελευταίων τριών (3) ετών, από τους οποίους προκύπτει η οικονομική κατάσταση της επιχείρησης εφόσον πρόκειται για φυσικό πρόσωπο, αντίγραφο εκκαθαριστικού σημειώματος των τελευταίων τριών (3) ετών Δήλωση για το ύψος του κύκλου εργασιών του προσφέροντος των τελευταίων τριών (3) ετών στον κλάδο ομαδικών ασφαλίσεων Εγγυητική επιστολή συμμετοχής του υποψηφίου στο Διαγωνισμό, σύμφωνα με τα προβλεπόμενα στο ΠΑΡΑΡΤΗΜΑ Γ της παρούσας Δήλωση ορισμού του πληρεξουσίου, νομίμως θεωρημένη. Προαιρετικά, οι προσφορές συνοδεύονται από άλλα έγγραφα ή στοιχεία που, κατά την κρίση του προσφέροντος, είναι απαραίτητα για να σχηματιστεί η εικόνα της επιχείρησής του. Οι προσφορές δεν πρέπει να έχουν ξυσίματα, σβησίματα, προσθήκες ή διορθώσεις. Εάν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη και να έχει μονογραφηθεί από τον υποψήφιο, η δε Επιτροπή Διενέργειας Διαγωνισμού, κατά την αποσφράγιση των προσφορών, πρέπει να την μονογράψει και να την σφραγίσει. Η προσφορά απορρίπτεται όταν υπάρχουν σ αυτή διορθώσεις, που την καθιστούν ασαφή κατά την κρίση της Επιτροπής. 7 από 12\n8 Αντιπροσφορές δεν θα γίνουν δεκτές. Εναλλακτικές προσφορές μπορεί να γίνουν δεκτές εφόσον καλύπτουν αναλόγως τα απαιτούμενα στην παρούσα προκήρυξη. Στην περίπτωση κατά την οποία κατατίθεται εναλλακτική προσφορά, ο φάκελος της προσφοράς θα φέρει την ένδειξη: ΕΝΑΛΛΑΚΤΙΚΗ ΠΡΟΣΦΟΡΑ ΓΙΑ ΤΟ ΔΙΑΓΩΝΙΣΜΟ: «ΥΠΗΡΕΣΙΕΣ ΟΜΑΔΙΚΗΣ ΑΣΦΑΛΙΣΗΣ, ΑΣΦΑΛΙΣΤΙΚΗΣ ΚΑΛΥΨΗΣ ΜΕΤΑΚΙΝΟΥΜΕΝΩΝ ΣΕ ΥΠΗΡΕΣΙΑΚΑ ΤΑΞΙΔΙΑ ΚΑΙ ΕΤΗΣΙΟΥ ΙΑΤΡΙΚΟΥ ΕΛΕΓΧΟΥ ΤΟΥ ΠΡΟΣΩΠΙΚΟΥ ΤΟΥ ΟΒΙ». Εναλλακτική προσφορά η οποία υπερβαίνει τον προϋπολογισμό του έργου θα θεωρηθεί απαράδεκτη. Τμηματικές προσφορές δεν θα γίνουν δεκτές. 4.4 Τιμές Οι τιμές δίνονται υποχρεωτικά σε ΕΥΡΩ. Οι τιμές περιλαμβάνουν όλες τις νόμιμες επιβαρύνσεις (π.χ. φόρους, δασμούς κ.λ.π.), οι οποίες αναγράφονται και ξεχωριστά. Οι τιμές των προσφορών δεν υπόκεινται σε μεταβολή κατά την διάρκεια ισχύος της προσφοράς και σε τυχόν παράτασή της. Εφόσον δεν προκύπτει με σαφήνεια η προσφερόμενη τιμή, οι προσφορές θα απορρίπτονται ως απαράδεκτες. Οι προσφορές ισχύουν και δεσμεύουν τους υποψήφιους για τρεις (3) μήνες από την επόμενη ημέρα της διενέργειας του διαγωνισμού. Εάν η όλη διαδικασία καθυστερήσει και προκύψει θέμα παράτασης της ισχύος των προσφορών, η Επιτροπή Διενέργειας Διαγωνισμού διατηρεί το δικαίωμα να παρατείνει μονομερώς το χρόνο ισχύος των προσφορών για ένα (1) ακόμη μήνα, αφού ειδοποιήσει γραπτά τους ενδιαφερόμενους. Η ανάδειξη του αναδόχου μετά από την αξιολόγηση των προσφορών μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο μόνον εφ όσον αυτός το αποδεχθεί. 8 από 12\n9 5. Διαδικασία Διενέργειας του Διαγωνισμού. Αποσφράγιση Προσφορών. Η ασφαλιστική Επιχείρηση μπορεί να εκπροσωπείται στη διαδικασία αποσφράγισης των προσφορών, είτε από τον νόμιμο εκπρόσωπο της, είτε από πληρεξούσιο νομίμως εξουσιοδοτημένο. Η Επιτροπή Διενέργειας Διαγωνισμού προβαίνει στην αποσφράγιση των προσφορών την ημερομηνία και ώρα που ορίζεται στην Προκήρυξη, μονογράφοντας τα δικαιολογητικά που περιέχονται στο φάκελο της προσφοράς. Πληροφορίες για το περιεχόμενο των προσφορών δεν δίνονται μέχρι την κατακύρωση του διαγωνισμού. Η Επιτροπή μπορεί, εφόσον το κρίνει αναγκαίο (ειδικότερα στην περίπτωση εναλλακτικής προσφοράς), να ζητήσει διευκρινίσεις για προσφορές που υποβλήθηκαν, ώστε να είναι συγκρίσιμες όλες οι προσφορές και σύμφωνες με τους όρους της προκήρυξης. Στην περίπτωση αυτή, η παροχή διευκρινίσεων είναι υποχρεωτική για τον υποψήφιο και δεν θεωρείται αντιπροσφορά. Οι διευκρινίσεις πρέπει να παραδίδονται εγγράφως στην Επιτροπή μέσα σε χρονικό διάστημα που ορίζεται στο έγγραφο επικοινωνίας (επιστολή ή ΦΑΞ ή ηλεκτρονικό μήνυμα). 6. Ματαίωση ή Αναβολή ή Ακύρωση του Διαγωνισμού, Κήρυξη του Διαγωνισμού ως Άγονου. Ο ΟΒΙ δικαιούται να ματαιώσει, ν αναβάλει ή ν ακυρώσει τον Διαγωνισμό για σπουδαίο λόγο, σε οποιοδήποτε στάδιο και χρόνο μέχρι την κατακύρωσή του ή να τον κηρύξει άγονο κατά την ανέλεγκτη κρίση του. Σε κάθε περίπτωση, ο ΟΒΙ δεν έχει ευθύνη ή υποχρέωση να αποζημιώσει τους συμμετέχοντες για οποιαδήποτε δαπάνη ή ζημιά που θα έχουν τυχόν υποστεί για την προετοιμασία και υποβολή της προσφοράς τους. 7. Αξιολόγηση, Αποτέλεσμα, Κατακύρωση Διαγωνισμού. Η αξιολόγηση των προσφορών γίνεται από την Επιτροπή Διενέργειας Διαγωνισμού, το ταχύτερο δυνατό. Αρχικά ελέγχεται η ορθότητα και η πληρότητα των δικαιολογητικών που έχουν υποβληθεί, καθώς και των 9 από 12\n10 εγγυητικών επιστολών συμμετοχής, κρίνεται εάν οι προσφορές ανταποκρίνονται στους όρους της προκήρυξης και απορρίπτονται όσες δεν τους πληρούν. Στη συνέχεια, αξιολογούνται οι προσφορές από τεχνική και οικονομική πλευρά σε σύγκριση με τους όρους και τα Παραρτήματα της προκήρυξης. Κριτήριο ανάθεσης αποτελεί η ευνοϊκότερη για τον ΟΒΙ προσφορά. Καταρτίζεται πίνακας κατάταξης με τα ονόματα των υποψηφίων και το αποτέλεσμα του διαγωνισμού. Η Επιτροπή Διενέργειας Διαγωνισμού υποβάλλει εισήγηση στον Γενικό Διευθυντή του ΟΒΙ με την ευνοϊκότερη προσφορά για τον ΟΒΙ. Το έργο θα ανατεθεί για εκτέλεση στον υποψήφιο του οποίου η προσφορά θα κριθεί ως ευνοϊκότερη για τον ΟΒΙ, με απόφαση του Διοικητικού Συμβουλίου του ΟΒΙ. 8. Κατάρτιση της Σύμβασης- Κυρώσεις από Αθέτηση του Υποψηφίου. Μετά την κατακύρωση του διαγωνισμού θα υπογραφεί με τον επιλεγέντα Ανάδοχο σύμβαση έργου με αντικείμενο «Υπηρεσίες Ομαδικής Ασφάλισης, Ασφαλιστικής Κάλυψης Μετακινούμενων σε Υπηρεσιακά Ταξίδια και Ετησίου διάρκειας ενός (1) έτους. Πριν την υπογραφή της σύμβασης, ο ανάδοχος υποχρεούται επί ποινή αποκλεισμού, να προσκομίσει στον Οργανισμό Βιομηχανικής Ιδιοκτησίας τα δικαιολογητικά και νομιμοποιητικά έγγραφα, που αναφέρονται αναλυτικά τόσο στους γενικούς όρους της προκήρυξης, όσο και στο παράρτημα Γ της προκήρυξης. Στη Σύμβαση που θα υπογραφεί, θα περιληφθούν : α. Οι όροι που αναφέρονται στην Προκήρυξη και τα Παραρτήματά της. β. Κάθε τι που αναφέρεται στην προσφορά πλέον των ζητουμένων. γ. Ρήτρα Εμπιστευτικότητας. Ο υποψήφιος που δε θα προσέλθει για την υπογραφή της σύμβασης μέσα στην προθεσμία που του ορίστηκε από την κατακύρωση του διαγωνισμού, κηρύσσεται έκπτωτος και χάνει κάθε δικαίωμα που απορρέει από αυτή, εκτός αν η καθυστέρηση οφείλεται στον ΟΒΙ ή σε ανωτέρα βία. 10 από 12\n11 Σε περίπτωση έκπτωσης υποψηφίου, ο Οργανισμός Βιομηχανικής Ιδιοκτησίας δύναται να συνάψει σύμβαση με τον αμέσως επόμενο υποψήφιο στον πίνακα κατάταξης, είτε να προκηρύξει νέο διαγωνισμό. Κάθε άμεση προκαλούμενη ζημιά του Οργανισμού Βιομηχανικής Ιδιοκτησίας που θα προκύψει, καταλογίζεται σε βάρος του έκπτωτου υποψηφίου. 9. Εγγύηση συμμετοχής στο διαγωνισμό και καλής εκτέλεσης της σύμβασης Ο υποψήφιος ο οποίος επιθυμεί να συμμετέχει στο διαγωνισμό, υποχρεούται επί ποινή αποκλεισμού να καταθέσει εγγυητική επιστολή συμμετοχής στο διαγωνισμό, το ύψος της οποίας αντιστοιχεί σε ποσοστό 2% επί της συνολικής προϋπολογισθείσας δαπάνης (ήτοι 1.600,00 ), με χρόνο ισχύος μεγαλύτερο κατά τρείς (3) μήνες από την ημερομηνία διεξαγωγής του διαγωνισμού. Ο υποψήφιος στον οποίο θα γίνει η κατακύρωση, είναι υποχρεωμένος να καταθέσει εγγυητική επιστολή καλής εκτέλεσης της σύμβασης, μέχρι την υπογραφή αυτής, ύψους που αντιστοιχεί σε ποσοστό 5% επί της συνολικής συμβατικής αξίας, με χρόνο ισχύος μεγαλύτερο κατά τρεις (3) μήνες από το χρόνο ολοκλήρωσης και παράδοσης του έργου. Οι εγγυητικές επιστολές εκδίδονται σύμφωνα με τα οριζόμενα στο Παράρτημα Γ. Η εγγυητική επιστολή συμμετοχής στο διαγωνισμό επιστρέφεται μετά την υπογραφή της σύμβασης με τον ανάδοχο, ενώ η εγγυητική επιστολή καλής εκτέλεσης του έργου επιστρέφεται μετά την πάροδο τεσσάρων μηνών από τη λήξη της σύμβασης. Η εγγυητική επιστολή καλής εκτέλεσης της σύμβασης πρέπει να προβλέπει, ότι σε περίπτωση κατάπτωσής της, το οφειλόμενο ποσό υπόκειται στο κατά περίπτωση νόμιμο τέλος χαρτοσήμου. 10. Τρόπος πληρωμής. Ο τρόπος πληρωμής είναι «τοις μετρητοίς». Πραγματοποιούνται πληρωμές στο τέλος του επόμενου μήνα μετά την υποβολή του τιμολογίου. 11 από 12


Ο λαγός και η χελώνα | sotosblog\nΔημοσιεύθηκε: 17 Μαΐου, 2012\nΕτικέτες: "Το Αμερικάνικο" : Akron : συστράτευση : Άκρον : Γουΐλαρντ Κουάιν : Δημοκρατική Συμμαχία : Κεντροδεξιό Προσκλητήριο : Λευτέρης Ζαγορίτης : Ν.Δ. : Ντόρα Μπακογιάννη : Νέα Δημοκρατία : Οχάϊο : Ρηγίλης : Σαμαράς : Ohio : Willard Quine\n2 Σχόλια to “Ο λαγός και η χελώνα”\n18 Μαΐου, 2012 στο 11:01 πμ\nΑπολαυστικό! Και ως προς τους συμβολισμούς και ως προς το περιεχόμενο! Ο σκιώδης υπουργός παιδείας μαζί με τα κομματικά όργανα πρέπει να μεριμνήσουν ο εν λόγω μύθος του Αισώπου να διδάσκεται στο κομματικό Νηπιαγωγείο προ της εγγραφής στο Δημοτικό! Ελπίζω να το λάβουν υπόψη τους προ των εκλογών.\n18 Μαΐου, 2012 στο 5:43 μμ\nΈχω μία(ν) απορία και δεν ξέρω ποιος θα μου τη λύσει! Στη προκείμενη ή, λαϊκά, για τα οποία διακρίνω μία[ν] ελαφρά[ν] προτίμηση[ν], εν προκειμένω, ποίος είναι ο λαγός και ποίος ή χελώνα; Προφανώς, και παρακαλώ διορθώστε με αν σφάλλω, δε πρέπει να μας μπερδεύει το φύλο των πρωταγωνιστών μας!\nΕπιτρέψτε μου ένα δεύτερο σχόλιο-διόρθωση (υπόσχομαι ότι δεν θα καταχραστώ της ανεκτικότητάς σας, ζητώντας κάθε φορά για ιδιαίτερη μεταχείριση!). Μάλλον εκ παραδρομής θα κλείνετε το κατά τα άλλα εξόχως ενδιαφέρον σχόλιό σας για την διαφαινόμενη «ενοποίηση», προσωπικά θα προτιμούσα τη λέξη «όσμωση», της κεντροδεξιάς με το «ή τρώγεται ή θα με φάει». Προφανώς εννοούσατε «και δεν τρώγεται και θα με φάει». Τι να κάνουμε, ο μαζοχισμός έχει πέραση τη σήμερον ημέρα!!!


Άκαρπη η συνάντηση Κατρούγκαλου-αγροτών! Κλιμακώνονται οι κινητοποιήσεις! – THE PAPER\nΆκαρπη η συνάντηση Κατρούγκαλου-αγροτών! Κλιμακώνονται οι κινητοποιήσεις!\nΔεν κατέληξαν σε συμφωνία ο υπουργός Εργασίας και οι αγρότες με αποτέλεσμα οι τελευταίοι να ετοιμάζονται για κλιμάκωση των κινητοποιήσεών τους\nΗ συνάντηση του υπουργού Εργασίας Γιώργου Κατρούγκαλου με τη Συντονιστική Επιτροπή Αγροτών-Κτηνοτρόφων-Αλιέων ολοκληρώθηκε χωρίς κάποιο απτό αποτέλεσμα. Την ίδια στιγμή, αγρότες ανά την Ελλάδα στήνουν μπλόκα σε εθνικές οδούς διαμαρτυρόμενοι για την ασφαλιστική μεταρρύθμιση.\n«Υπάρχει σχέδιο καταστροφής μας και η απάντηση θα δοθεί στα μπλόκα. Δεν σκοτώνουμε την αγελάδα που μας τρέφει», δήλωσαν οι εκπρόσωποι της Συντονιστικής Επιτροπής μετά τη συνάντηση.\nΝωρίτερα, εισερχόμενος στο υπουργείο, ο κ. Κατρούγκαλος επανέλαβε σε δηλώσεις του ότι το νομοσχέδιο στοχεύει στην ισονομία και τη δικαιοσύνη, αλλά υπογράμμισε παράλληλα ότι υπάρχουν διορθωτικές κινήσεις όπου είναι απαραίτητο, και ότι βρίσκεται σε εξέλιξη διάλογος με την κοινωνία.\nΟι κινητοποιήσεις των αγροτών έχουν μπει πλέον σε μία κρίσιμη φάση, με μπλόκα από τον Έβρο μέχρι την Κρήτη, που απειλούν να «κόψουν» την Ελλάδα στα δύο.\nΟι διάφορες ομάδες αγροτών προσπαθούν να συντονιστούν μεταξύ τους και ζητούν συνάντηση με τον πρωθυπουργό, ενώ ήδη έχουν ανακοινώσει πως αύριο Παρασκευή θα κλείσουν για λίγες ώρες την Εθνική Οδό στα Τέμπη.\nΟι αγρότες έχουν επίσης αρχίσει ολιγόωρους αποκλεισμούς στα Μάλγαρα και σε άλλες περιοχές, ενώ συνεχίζουν τον αποκλεισμό στα Κερδίλια Σερρών και απειλούν να αποκόψουν και τους παρακαμπτηρίους δρόμους.\nΣτα Τέμπη, ήδη έχουν παραταχθεί περίπου 800 τρακτέρ, ενώ περισσότερα από 500 με 600 αγροτικά οχήματα αναμένεται να βγάλουν μέχρι το βράδυ στη Νίκαια της Λάρισας οι αγρότες της Καρδίτσας.\nΈνα τρίτο μπλόκο, στη Θεσσαλία, έχει στηθεί στις Μικροθήβες , κοντά στον Αλμυρό, με τη συμμετοχή περίπου 600 τρακτέρ, που έχουν παραταχθεί σε διπλή σειρά εκατέρωθεν του οδοστρώματος.\nΥπενθυμίζεται ότι αύριο Παρασκευή ο υπουργός Εργασίας θα λάβει μέρος σε κοινή συνέντευξη Τύπου με την κυβερνητική εκπρόσωπο, Όλγα Γεροβασίλη και τον υπουργό Αγροτικής Ανάπτυξης, Βαγγέλη Αποστόλου, σχετικά με τροποποιήσεις που προωθεί η κυβέρνηση σε διατάξεις που αφορούν τους αγρότες.


AutoGas Forum • Προβολή θέματος - Πολλαπλασιαστής για υγραέριο;\nΠολλαπλασιαστής για υγραέριο;\nαπό nickL » Δευτ 14 Μάιος, 2018 00:21\nΕπειδή κάποιες φορές μου βγάζει σφάλμα ο πολλαπλασιαστής σκέφτομαι μήπως είναι καλή ιδέα να τον αλλάξω μιας και δεν είναι ιδιαίτερα ακριβός και δεν έχει αλλαχτεί ποτέ.\nΒρίσκω τον ngk στα 60 ευρώ και μετά για άλλες μάρκες ανεβαίνει λίγο πχ bosch στα 80 ευρώ, valeo στα 70. Έχει κανείς υπόψιν αν ο ngk σαν μάρκα είναι καλός και αξιόπιστος; Μου είχαν πει ότι οι BERU είναι καλύτεροι για υγραέριο λόγω ποιότητας. Ισχύει;\nRe: Πολλαπλασιαστής για υγραέριο;\nαπό gianis1971 » Δευτ 14 Μάιος, 2018 09:56\nnickL έγραψε: Καλησπέρα παιδιά.\nΕγγραφή: Δευτ 06 Δεκ, 2010 19:55\nαπό meletis » Δευτ 14 Μάιος, 2018 12:37\nΣου είπε το συνεργείο συγκεκριμένα οτι υπάρχει πολλ/στης για υγράεριο πιο ανθεκτικός?\nΓιατί μου φαίνεται μας δουλεύουν.\nΕίναι ένας ενιαίος ο πολλ/στης ή 4 πολλ/στες ξεχωριστοί?\nΜπουζί βάζεις για υγραέριο;\nΠροσωπικά στο Honda , βάζω μπουζί κανονικά απλώς κλείνω το διάκενο.\nΠολλ/στες δεν εχω αλλάξει ποτέ και φοράει της Bosch.\nΘα σου πρότεινα είτε Bosch ή Ngk.\nαπό nickL » Δευτ 14 Μάιος, 2018 18:10\nΜου είπαν ότι έχουν μια φήμη οι BERU ως πιο ανθεκτικοί σε θερμοκρασίες κλπ άρα για υγραέριο. Εμένα είναι ένας ενιαίος. Μπουζί τα μαμά τα οποία αλλάζω στα μισά χιλιόμετρα.\nΈλεγα για ngk λόγω τιμής (60 ευρώ).


Ο ΧΑΦΙΕΣ: Κούλης: Πλέον δεν κρύβει την αδυναμία του στους “πισωκίνητους”! Πρωτοφανές! Φτιάχνει εθνική επιτροπή για τους ΛΟΑΤΚΙ – «Θα καταπολεμήσει τον ρατσισμό & τη μισαλλοδοξία»\nΚούλης: Πλέον δεν κρύβει την αδυναμία του στους “πισωκίνητους”! Πρωτοφανές! Φτιάχνει εθνική επιτροπή για τους ΛΟΑΤΚΙ – «Θα καταπολεμήσει τον ρατσισμό & τη μισαλλοδοξία»\nΟ Kυριάκος Μητσοτάκης, δείχνει άλλη μια φορά την ιδιαίτερη συμπάθειά του για την ΛΟΑΤΚΙ κοινότητα, καθώς εν μέσω υγειονομικής και οικονομικής κρίσης αποφάσισε τη σύσταση επιτροπής με σκοπό τη σύνταξη Εθνικής Στρατηγικής για την Ισότητα των ΛΟΑΤΚΙ.\nΣύμφωνα με ανακοίνωση του γραφείου του πρωθυπυοργού:\nΑλέξης Πατέλης, Προϊστάμενος του Οικονομικού Γραφείου του Πρωθυπουργoύ


Κορωνοϊός – Από… περιέργεια λέει πως πήρε φιαλίδιο με δόσεις εμβολίου 62χρονη στο κέντρο Υγείας Σερβίων | MEGA TV\n<iframe src="https://www.megatv.com/embed/?p=2020580589" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n12.01.2022 | 18:28 Eνσωμάτωση\nΉταν περίεργη. Ήθελε να δει τι γράφει πάνω το μπουκαλάκι του εμβολίου. Δεν είχε όμως τα γυαλιά της μαζί κι έτσι… αποφάσισε να το βάλει στη τσάντα της και να το πάρει μαζί της.\nΑυτό τουλάχιστον ισχυρίζεται αποκλειστικά στο LIVE NEWS η γυναίκα που συνελήφθη επειδή έκλεψε, σύμφωνα με τους γιατρούς, πέντε δόσεις του εμβολίου κατά του κορωνοϊού από το κέντρο Υγείας Σερβίων.\n«Είδα κάτι μπουκαλάκια, τα οποία ήταν σκεπασμένα μ’ ένα βαμβάκι. Η νοσηλεύτρια, που μου έκανε το εμβόλιο, το άφησε δίπλα μου και πήγε να δει κάτι στον υπολογιστή μαζί με τη γιατρό και έναν άλλον κύριο. Πήρα το μπουκαλάκι να δω τι γράφει, αλλά δεν έβλεπα χωρίς τα γυαλιά μου και το πήρα. Σκέφτηκα αφού μου έκανε το εμβόλιο θα το πετάξει. Δεν ήξερα ότι μέσα έχει κι άλλες δόσεις. Ήθελα να δω τι είναι. Έτσι από περιέργεια».\n«Ήθελα να δω τι γράφει επάνω»\nΟι γιατροί κατάλαβαν ότι το μπουκαλάκι έλειπε αμέσως μόλις έφυγε η 62χρονη από τον χώρο που γινόταν ο εμβολιασμός κι άρχισαν να την αναζητούν.\n«Εμβολιάστηκε, κατά τη διάρκεια της αποχώρησης και αφού έλαβε τις οδηγίες για δεκαπεντάλεπτη αναμονή, μαζί της προφανώς πήρε και το φιαλίδιο με τις υπολειπόμενες δόσεις. Αμέσως το προσωπικό το αντιλήφθηκε και βγήκε έξω. Επικαλέστηκε ο γιατρός ‘πρέπει να παραμείνεις δέκα λεπτά μέσα για να σε παρακολουθήσουν’ και κατά τη διάρκεια της παρακολούθησης της είπαμε ότι λείπει και ένα φιαλίδιο.\nΠαραδέχτηκε την πράξη της και έβγαλε το φιαλίδιο και μας το γύρισε πίσω, μας το επέστρεψε», λέει ο Λάζαρος Πάσχος, υπεύθυνος επιστημονικής λειτουργίας Κ.Υ. Σερβίων.\n«Αφού δεν έβλεπα, το έβαλα στην τσέπη μου, δεν ήξερα ότι είχε άλλες δόσεις. Μακάρι να ήξερα, ούτε που θα το ακουμπούσα. Τι να το κάνω; Βγαίνοντας έξω με γυρίσανε μέσα ξανά, μου είπαν ότι υπήρχε ένα μπουκαλάκι εκεί πάνω και το έβγαλα εγώ και της το έδειξα, της λέω ‘αυτό;’ , λέει ‘ναι, τι το πήρες’ και άρχισε να φωνάζει. Καλέσαν αμέσως την αστυνομία, έδωσα κατάθεση. Με έβαλαν σε μία περιπέτεια χωρίς να υπάρχει λόγος».\n«Εμείς, η απόπειρα κλοπής είναι πολύ σοβαρή και ειδικά για εμβόλια, γιατί το εμβόλιο για εμάς είναι το μοναδικό όπλο στην πανδημία. Θεωρήσαμε σκόπιμο να καλέσουμε την αστυνομία, ήρθε η αστυνομία και από εκεί πέρα τηρήθηκαν τα προβλεπόμενα. Ένα μισάωρο θα λέγαμε μέχρι να ξεδιαλύνει αυτή η διαδικασία και συνεχίσαμε τον εμβολιασμό κανονικά γιατί για εμάς είναι ιερός σκοπός ο εμβολιασμός».


Ιστορική ανακάλυψη: Στην Καλαμάτα επιβεβαιώθηκε η αυθεντικότητα του Τάφου του Χριστού - Messinia Press\nΙστορική ανακάλυψη: Στην Καλαμάτα επιβεβαιώθηκε η αυθεντικότητα του Τάφου του Χριστού\nΔημοσίευση: Νοέμβριος 29, 2017\nΣτα εργαστήρια του Πανεπιστημίου Πελοποννήσου, στην Καλαμάτα, έγινε η επιβεβαίωση της αυθεντικότητας του Πανάγιου Τάφου. Η είδηση κάνει το γύρο του κόσμου μετά το σημερινό δημοσίευμα του National Geographic.\nΣτο Eργαστήριο Αρχαιομετρίας του τμήματος Ιστορίας, Αρχαιολογίας και Διαχείρισης Πολιτισμικών Αγαθών, το οποίο λειτουργεί στην Καλαμάτα, έγιναν οι απαραίτητες επιστημονικές μετρήσεις που οδήγησαν στην επιβεβαίωση της αυθεντικότητας του Πανάγιου Τάφου. Το συγκεκριμένο θέμα κάνει σήμερα το γύρο του κόσμου, καθώς το National Geographic δημοσίευσε νέα στοιχεία που επιβεβαιώνουν τη σπουδαία ανακάλυψη.\nΗ δημοσίευση του National Geographic:\nΜετά τις πληροφορίες που δημοσίευσε το National Geographic μεγάλα ειδησεογραφικά δίκτυα ασχολήθηκαν με το θέμα:\nΟι μετρήσεις στην Καλαμάτα\nΌπως σημειώνεται στο κείμενο που δημοσιεύθηκε σήμερα στο National Geographic δείγματα του κονιάματος, κάτω από το Κουβούκλιο του Πανάγιου Τάφου στην Ιερουσαλήμ, χρονολογούνται από το 345 μ.Χ. Είναι συνεπώς πολύ παλαιότερα από τα αρχαιότερα μνημεία που έχουν έως τώρα βρεθεί μέσα και γύρω από το συγκρότημα του Πανάγιου Τάφου. Με βάση τα νέα στοιχεία ο τάφος έχει ηλικία σχεδόν 1.700 ετών. Η νέα ανακάλυψη επιβεβαιώνει ότι το συγκεκριμένο σημείο, που θεωρείται σήμερα ο τάφος του Χριστού, είναι το ίδιο με αυτό που είχε θεωρηθεί ο τάφος του πριν από 17 αιώνες. Η επιβεβαίωση με απόλυτο τρόπο ήρθε από τις μετρήσεις του εργαστηρίου Αρχαιομετρίας της Καλαμάτας σε 17 δείγματα του τάφου.\nΔιάβασε και αυτό: Έλληνες επιστήμονες επιβεβαίωσαν ότι ο Πανάγιος Τάφος είναι αυθεντικός\nΣημειώνεται ότι το επόμενο χρονικό διάστημα αναμένεται σχετική δημοσίευση, στο περιοδικό αρχαιολογίας «Journal of Archaeological Science Reports», η οποία και θα επισημοποιεί τα πιο πάνω στοιχεία.\nΤο Εργαστήριο Αρχαιομετρίας στην Καλαματα\nΤο Εργαστήριο Αρχαιομετρίας δραστηριοποιείται στις αναλυτικές, με έμφαση στις μη-καταστροφικές μελέτες αρχαιολογικών και γεωαρχαιολογικών υλικών, στις απόλυτες χρονολογήσεις και στις εργασίες ανασύνθεσης του παλαιοπεριβάλλοντος. Ο εξοπλισμός του περιλαμβάνει οπτικά και πολωτικό μικροσκόπιο, SEM/EDS ,XRF, RAMAN, πρωτονιακό μαγνητόμετρο, φορητά και διαφορικό σταθμό GPS και χώρους παρασκευής δειγμάτων.\n«Ψυχή» του Εργαστηρίου είναι ο Νίκος Ζαχαριάς, αναπληρωτής καθηγητής και πρόεδρος του Τμήματος Ιστορίας, Αρχαιολογίας και Διαχείρισης Πολιτισμικών Αγαθών του Παν. Πελοποννήσου.\nTags: Εργαστήριο ΑρχαιομετρίαςκαλαμάταΠανάγιος ΤάφοςΠανεπιστήμιο Πελοποννήσου\nO καιρός στην πόλη της Καλαμάτας για αύριο Κυριακή 22/7/2018 προβλέπεται αίθριος. Κατά τη διάρκεια των νυχτερινών\nΠΡΟΗΓ. ΣΧΕΤΙΚΟ ΑΡΘΡΟ Previous post: Δραγασάκης: Εξαιρετικά σημαντική η επιτυχία της ανταλλαγής ομολόγων\nΕΠΟΜΕΝΟ ΣΧΕΤΙΚΟ ΑΡΘΡΟ Next post: Δήμος Καλαμάτας: Σε τεντωμένο σκοινί η διαχείριση των σκουπιδιών στη Μαραθόλακκα


Το κρασί - EUTOPIA\nSyrah: Η ποικιλία Syrah μας έρχεται από τον Ροδανό της Γαλλίας. Δίνει σκούρα κόκκινα κρασιά με μαλακή γεύση, μέτρια οξύτητα. Γενικά στα κρασιά αυτής της ποικιλίας κυριαρχεί το πικάντικο, το πιπεράτο άρωμα.\nMerlot: Η ποικιλία Merlot, είναι σχεδόν παγκόσμια, ποικιλία κρασιού, με πυκνό αρωματικό χαρακτήρα και βελούδινη γεύση. Το κρασί που γίνεται με σταφύλια Merlot είναι μέτριας οξύτητας.\nCaberbet Sauvignon: Η ποικιλία κρασιού Caberbet Sauvignon είναι ευρύτατα διαδεδομένη σε όλο τον κόσμο. Δίνει σκούρα κόκκινα ξηρά κρασιά με έντονα όσο και σύνθετα αρώματα. Πρόκειται για κρασιά μέτριας οξύτητας με πυκνό σώμα και ισορροπημένη γεύση.\nΡοδίτης: κρασιά από Ροδίτη φτιάχνονται σχεδόν σ” ολόκληρη την Ελλάδα με καλύτερα όμως αποτελέσματα στην ορεινή Πάτρα και τη Μακεδονία. Mας δίνει ελαφριά και ευκολόπιοτα κρασιά που μοσχοβολούν φρέσκα εσπεριδοειδή.\nΜαλαγουζιά: Λευκή ποικιλία, μία από τις πιο αρωματικές ποικιλίες των ελληνικών σταφυλιών, καταγόμενη πιθανότατα από την ορεινή Ναυπακτία. Η Μαλαγουζιά δίνει κρασιά υψηλόβαθμα, μέτριας οξύτητας, αρωματικά.\nΑσύρτικο: Ξεκίνησε την ιστορία του από τα νησιά των Κυκλάδων και κυρίως τη Σαντορίνη, όπου είναι και η κυρίαρχη ποικιλία. Δίνει κρασιά με υψηλό αλκοολικό βαθμό, υψηλές οξύτητες, κρασιά με χαρακτήρα, χωρίς έντονα αρώματα, αλλά με θαυμάσια γεύση.\nSauvignon Blanc: Η Sauvignon Blanc είναι μια γαλλική ποικιλία που η καλλιέργεια της επεκτάθηκε σε όλο σχεδόν τον κόσμο. Δίνει κρασιά με υψηλή οξύτητα.\nΜοσχάτο: μεγάλη και διάσημη οικογένεια σταφυλιών που καλλιεργούνται με ποικίλα ονόματα σ” όλες σχεδόν τις αμπελουργικές χώρες. Μεγάλη και η ποικιλία των κρασιών που μας χαρίζουν, από παλαιωμένα γλυκά έως φρέσκα, φρουτώδη αφρώδη. Όλα τους όμως ξεχωρίζουν για το εντυπωσιακό τους άρωμα.\nΤα ζυμαρικά Ολικής Αλέσεως → ← Το πετιμέζι


Ζητούν από 79χρονη 130.000 ευρώ για σπίτι-δωρεά από τον ΟΕΚ - ΤΑ ΝΕΑ\ntanea.gr > Ελλάδα > Ζητούν από 79χρονη 130.000 ευρώ για σπίτι-δωρεά από τον ΟΕΚ\nΖητούν από 79χρονη 130.000 ευρώ για σπίτι-δωρεά από τον ΟΕΚ\nΣτην Δήμητρα Καλμαντή, η οποία μεγαλώνει τα τρία εγγόνια της, παραχωρήθηκε σε ειδική εκδήλωση από τα στελέχη του ΟΕΚ διαμέρισμα 93 τ.μ. στην Νέα Ιωνία του Βόλου.\nTANEA Team 2 Οκτωβρίου 2015 | 06:16\nΤο ημερολόγιο έδειχνε 5 Αυγούστου 2007, όταν το νήμα της ζωής κόπηκε άδοξα για τους Γιάννη και Δήμητρα Καλμαντή, σε τροχαίο δυστύχημα, ενώ τα τρία παιδιά τους, ο 5χρονος τότε Δημήτρης και οι δύο αδερφές του, Μαρία και Νικολέτα, που εκείνη την εποχή ήταν 6 και 11 ετών αντίστοιχα, γλίτωσαν σαν από θαύμα.\nΑπό τότε, φύλακας-άγγελος για τα τρία ανήλικα παιδιά αποδείχθηκε η μητέρα του 39χρονου ηλεκτρολόγου, η Δήμητρα Καλμαντή. Μέσα από άπειρες δυσκολίες μεγαλώνει μέχρι και σήμερα τα τρία εγγόνια της, παρότι η μοίρα τής έπαιξε ένα τόσο άσχημο παιχνίδι.\nΗ ιστορία των τριών παιδιών είχε συγκλονίσει το πανελλήνιο. Η γιαγιά τους βρισκόταν τότε στο ενοίκιο και με την πενιχρή σύνταξή της αδυνατούσε να αντεπεξέλθει στην ανατροφή των εγγονιών της. Το πρόβλημα της στέγης λύθηκε στις αρχές του 2008, όταν και παραχωρήθηκε από τον Οργανισμό Εργατικής Κατοικίας διαμέρισμα 93 τ.μ. στην Νέα Ιωνία του Βόλου, το οποίο παραδόθηκε στην οικογένεια Καλμαντή σε ειδική εκδήλωση από τα στελέχη του ΟΕΚ.\nΕπτά χρόνια αργότερα, ένα καινούριο δισεπίλυτο πρόβλημα δείχνει πως περιμένει την 79χρονη, πλέον, γυναίκα: «Την ημέρα εκείνη που πήρα στα χέρια μου το κλειδί του σπιτιού, είχα ρωτήσει εάν θα έπρεπε να πληρώσουμε κάτι στο μέλλον και μου είχαν ξεκαθαρίσει πως επρόκειτο για δωρεά, παρότι τόσα χρόνια πληρώναμε χαράτσια και φόρους για μία ιδιοκτησία που δεν μας ανήκε. Ωστόσο, πριν από τρεισήμισι μήνες που ο ΟΑΕΔ συνέταξε το παραχωρητήριο για τον οριστικό τίτλο μεταβίβασης του ακινήτου στα παιδιά, προέκυψε πως μας ζητούν να πληρώσουμε τίμημα 130.000 ευρώ. Στο παραχωρητήριο η μηνιαία δόση ανέρχεται σε 430 ευρώ, όταν 600 ευρώ είναι όλη κι όλη η σύνταξή μου από το ΙΚΑ για να ζήσουμε τέσσερα άτομα».\nΗ αγανάκτηση πνίγει την κ. Δήμητρα Καλμαντή, η οποία με πόνο ψυχής συμπληρώνει: «Στις 18 Δεκεμβρίου θα πρέπει να καταβάλλουμε την 1η δόση. Πού θα τα βρούμε τα χρήματα; Κι εάν δεν πληρώσω, που εκ των πραγμάτων αδυνατώ, τι θα συμβεί; Θα μας πετάξουν στο δρόμο; Η Ελλάδα βούλιαξε από τα χρέη και το κράτος έβαλε στο στόχαστρο τρία ορφανά; Αυτά τα πράγματα ούτε ο Θεός δεν τα θέλει».\n«Αγωνίζομαι χρόνια για τα εγγόνια μου, αφού σημαίνουν τα πάντα για μένα. Είναι όλη μου η ζωή. Δεν το έβαλα ποτέ κάτω για εκείνα, ούτε θα το κάνω τώρα. Ομως έφτασα 79 χρόνων. Πόσο θα αντέξω για να τα φροντίζω; Σαν να μη μου έφτανε ο πόνος για το τραγικό τέλος του γιου μου και της νύφης μου, που είναι σαν ένα καρφί μέσα στην καρδιά μου, τώρα έχω και το πρόβλημα με το σπίτι. Από την πλευρά μου θα παλέψω με όλες τις δυνάμεις μου για να βρω μία λύση, αλλά την ίδια στιγμή απευθύνω έκκληση προς πάσα κατεύθυνση να μας βοηθήσουν, αφού υπάρχει κίνδυνος να μείνουμε άστεγοι...».


The Witcher - Andrzej Sapkowski - Page 7 - Λογοτεχνία Φαντασίας - SFF.gr - Επιστημονική Φαντασία, Μυθοπλασία, Τρόμος\nThe Lady of the Lake - Pani Jeziora, Πάνι Γιεζ(ι)όρα, τι όμορφα που ηχεί...\nΕίχα φτάσει ως τα δύο τρίτα του βιβλίου από τις ερασιτεχνικές μεταφράσεις. Και το είχα αφήσει εκεί, ήθελα να το διαβάσω κανονικά το τέλος. Και ξαναδιάβασα όλα τα βιβλία, από την αρχή, για να το χαρώ όπως του πρέπει. Και δεν μπορώ να σας πω πόσο πολύ ανταμείφθηκα για την υπομονή μου, να περιμένω να κυκλοφορήσουν τα βιβλία, τόσα χρόνια.\nΜόλις τέλειωσα ένα μεγάλο ταξίδι. Ένα ταξίδι που κράτησε δέκα χρόνια. Ένα ανεκτίμητο ταξίδι, που μου έδωσε πάρα πολλά πράγματα.\nΑλλά, ας μιλήσω γι' αυτό, το τελευταίο βιβλίο. Βαθιά ανάσα, μήπως μπορέσω και γράψω κάτι όχι τελείως συναισθηματικό.\nΟ Σαπκόφσκι, ναι, μπορεί να γίνει κουραστικός σε κάτι φάσεις. Όταν ξεχνιέται με συζητήσεις βασιλιάδων, Κύκλων και εγκληματιών. Όταν παρασύρεται σε διηγήσεις μέσα από διηγήσεις, όταν κάνει κύκλους σαν αρπακτικό, ζαλίζοντάς μας, και περιμένει... περιμένει την κατάληλη στιγμή για να βουτήξει.\nΝα βουτήξει στα βαθιά νερά, στα σκοτεινά νερά της ψυχής μας. Τότε, ξαφνικά, αλλάζει. Τότε γίνεται ανυπόφορα συγκινητικός, σκληρός και τρυφερός ταυτόχρονα, γίνεται το κλάμα που ευχαριστείς τους θεούς, δαίμονες, την τύχη, ευχαριστείς σε ό,τι πιστεύεις και δεν πιστεύεις... που τον γνώρισες. Που υπάρχει αυτή η ιστορία, η ιστορία του Geralt, της Ciri και της Yennefer. Γιατί, για 'μένα, συγχωρήστε με όσοι αγαπάτε την κοσμοπλασία, αυτή ήταν μια προσωπική ιστορία, ήταν η ιστορία αυτών των τριών προσώπων.\nΕυχαριστώ, κύριε Σαπκόσφκι.\nThe Tower of Shallows (Εκδόσεις Gollancz)\nΠολύ δυνατό το έκτο βιβλίο. Έχει όλα τα καλά στοιχεία που είχαν τα προηγούμενα και επιπλέον δεν έχει το πρόβλημα του (πολύ) αργού ρυθμού και της μη-υπόθεσης που είχε το πέμπτο.\nΤο τέλος άφησε κάποιες ελαφρώς περίεργες καινούργιες ιδέες να φανούν, αλλά θα δείξει. Ελπίζω και το επόμενο και τελευταίο βιβλίο να είναι συνεχίσει έτσι.\nThe Lady of the Lake (Εκδόσεις Gollancz)\nΤο τελευταίο βιβλίο της σειράς ήταν και αυτό πάρα πολύ καλό. Έχω κάποιες ενστάσεις σχετικά με κάποιες λεπτομέρειες προς το τέλος και ίσως σε κάποια γεγονότα αφιερώθηκε λιγότερο μέρος του βιβλίου από όσο θα έπρεπε/θα ήθελα.\nΌμως, όπως είπα και παραπάνω, αυτά είναι λεπτομέρειες και δεν μειώνουν την συνολική αξία του βιβλίου (και της σειράς γενικότερα).\nΓενικότερα και για τα επτά βιβλία, νομίζω πως αποτελούν μια όχι τέλεια, αλλά εξαιρετικά καλή σειρά βιβλίων φαντασίας η οποία είναι αρκετά διαφορετική από τις περισσότερες του είδους. Αυτό οφείλεται, μάλλον στην εθνικότητα του Sapkowski, καθώς σίγουρα και στη δομή των βιβλίων, μιας και η αφήγηση είναι (εντελώς) μη γραμμική.\nΣυνέχεια στη σειρά υπάρχουν εγκιβωτισμοί και μπρος πίσω στο χρόνο και εγκιβωτισμοί που περιέχουν μπρος πίσω στο χρόνο και προς πίσω στο χρόνο που περιέχουν εγκιβωτισμούς και μετά μερικοί εγκιβωτισμοί και μερικά μπρος πίσω ακόμα. Αυτό μπορεί σε κάποια σημεία μπορεί να κουράζει, αλλά δίνει στο συγγραφέα τη δυνατότητα να κάνει κάποια πράγματα που δεν θα μπορούσε αν είχε επιλέξει έναν πιο συμβατικό τρόπο αφήγησης και γενικότερα προσφέρει στα βιβλία μια αίσθηση φρεσκάδας, μιας και είναι κάτι που δεν βλέπουμε συχνά σε άλλα βιβλία (φαντασίας).\nΗ σειρά καταφέρνει πολύ καλά να ισορροπεί ανάμεσα στο επικό και το βαθιά προσωπικό. Οι κύριοι χαρακτήρες της σειράς είναι πολύ ανθρώπινοι και για αυτό δένεσαι πολύ εύκολα μαζί τους και τους πονάς. Σίγουρα σε αυτό βοηθάνε και πολύ ζωντανοί και καλογραμμένοι διάλογοι που υπάρχουν σε όλα τα βιβλία, της σειράς.\nΑκόμα σε όλα τα βιβλία υπάρχει, αν και γενικά η ατμόσφαιρα είναι κάπως μαύρη ή και μίζερη, αρκετά χιούμορ που σκάει εκεί που δεν το περιμένεις. Αυτό δεν κάνει τα βιβλία ανάλαφρα σε καμία περίπτωση και βοηθάει τον αναγνώστη να αποβάλει την ένταση, πολλές φορές για να τον "χτυπήσει" πιο άσχημα λίγο μετά. Βέβαια υπάρχει η περίπτωση το χιούμορ αυτό να μην ταιριάζει με τα γούστα κάποιου αναγνώστη (όντας και αυτό αρκετά μαύρο), αλλά εγώ δεν είχα τέτοιο πρόβλημα.\nΠιστεύω πως είναι μία από τις περιπτώσεις, όπου το συνολικό αποτέλεσμα είναι καλύτερο από το άθροισμα των επιμέρους βιβλίων κι έτσι μάλλον οι βαθμολογίες ανά βιβλίο που έχω δώσει μέχρι τώρα αδικούν την σειρά ως σύνολο.\nΣυνολικά νομίζω ότι είναι μια τρομερή σειρά βιβλίων και όλοι οι φίλοι του fantasy αξίζει να ασχοληθούν μαζί της. Ελπίζω να συνεχιστεί και η μετάφρασή της στα ελληνικά, ώστε να μπορέσουν να την διαβάσουν και αναγνώστες που δεν έχουν την δυνατότητα να διαβάζουν στα αγγλικά, αλλά και γιατί θα ήθελα να την διαβάσω κι εγώ ξανά στη γλώσσα μου.\nEdited November 15, 2017 by Steel Guardian\nΗ αληθινή αγάπη είναι σαν τον κολικό. Πριν πάθεις κρίση δε μπορείς να καταλάβεις πως είναι και όσοι το περιγράφουν δεν τους πιστεύεις.\n- Fringilla Vigo\nEdited December 25, 2017 by OxAp0d0


Amateur Radio interest of SV1CDY: QSL Print Services by SV7JAR\nΠαπούτσι από τον τόπο σου …\nΜε αφορμή την ολοκαίνουργια κάρτα που έφτιαξα, δράττομαι της ευκαιρίας μιας παρουσίασης της δουλειάς του ομολογουμένως γνωστού, αν όχι σε όλους, τουλάχιστο στους περισσότερους από εμάς, Θοδωρή SV7JAR και της QSLPRINT SERVICES.\nΌπως όλοι γνωρίζετε, σε οποιαδήποτε συναλλαγή μια βασική παράμετρος είναι η επικοινωνία και μάλιστα η ορθή, μεταξύ των συναλλασσόμενων. Τίποτα το καινούργιο ως εδώ, θα μου πει κάποιος και θα έχει και απόλυτο δίκιο! Δυστυχώς όμως αυτή η επικοινωνία δεν υπάρχει πάντα ή αν υπάρξει τότε ίσως να μην ήταν σε … σωστές δόσεις, με αποτέλεσμα την παρεξήγηση μεταξύ των συναλλασσόμενων.\nΕυτυχώς όμως που στη περίπτωσή μου, η συνεργασία που είχα με τον Θοδωρή SV7JAR αποτέλεσε για μένα ευχάριστη έκπληξη, αφού με την ανταλλαγή μερικών μόνο email, κλείσαμε τη συμφωνία και μάλιστα χωρίς να χρειαστεί να μιλήσουμε λχ. τηλεφωνικώς! Θεωρώ ότι η επικοινωνία μας ήταν άψογη σε όλα τα σημεία της!\nΑπό τη πρώτη στιγμή κατάλαβα ότι ο Θοδωρής είναι σε θέση και μπορεί να αφουγκραστεί τον συνάδελφο και να τον βοηθήσει να βγάλει προς τα έξω ένα κομμάτι της προσωπικότητας του! Κι αυτό γιατί η QSL κάρτα εκπροσωπεί εμάς, τον ίδιο μας τον εαυτό. Είναι μέρος της προσωπικότητάς μας. Αυτό καλείται να βγάλει προς τα έξω ο επαγγελματίας που θέλει να κάνει σωστά τη δουλειά του και να τιμά τον χώρο που εκπροσωπεί.\nΈχετε πακέτο ...\nΟι κάρτες κατέφτασαν μέσα σε χάρτινο διπλό πακέτο, χωρίς το παραμικρό ίχνος φθοράς στις γωνίες!\nΜπορώ με σιγουριά πλέον να πω ότι στο πρόσωπο του Θοδωρή βρήκα όλα αυτά και έμεινα ικανοποιημένος από αυτή την συνεργασία μας, την πρώτη κιόλας και ότι στο μέλλον όταν θα χρειαστώ να τυπώσω εκ νέου QSL κάρτες, θα στραφώ και πάλι σε αυτόν, διότι γνωρίζω ότι θα έχουμε μια πρώτης τάξεως επικοινωνία!\nΜετά απ’ όλα αυτά, δεν βρίσκω κάποιο λόγο να στραφώ σε λύσεις … εκτός συνόρων προσπαθώντας να επικοινωνήσω με ανθρώπους που δεν είναι μέρος της κουλτούρας μας και όπως είναι ευνόητο δεν μπορούν να καταλάβουν τι θέλω να πω και τι θέλω να δημιουργήσω!\nΗ μπροστινή πλευρά της κάρτας.\nΗ πίσω πλευρά της κάρτας.\nΔυο λόγια για την κάρτα μου.\nΌπως θα διαπιστώσατε στην πρόσθια πλευρά απεικονίζεται ένας εκ των Αυτοκρατόρων του Βυζαντίου. Συγκεκριμένα ο Αναστάσιος Α’. Ποιος ήταν όμως ο Αναστάσιος Α’ και ποιο το έργο του; Εντελώς επιγραμματικά, ο Αναστάσιος Α’ ήταν από τους Αυτοκράτορες εκείνους που και έργο άφησαν πίσω τους και αποθεματικά κεφάλαια. Κατά την περίοδο της Αυτοκρατορίας του κατάφερε και κατάργησε το κεφαλικό φόρο που ήταν πραγματικός πονοκέφαλος για τους κατοίκους του Βυζαντίου, αφήνοντας συγχρόνως και χρήματα στα ταμεία του κράτους!!! Αξίζει δε να σημειωθεί ότι έκανε και δυο πολέμους, με ότι κι αν αυτό συνεπάγεται!!! Όλα αυτά αγαπητέ μου πρέπει να αποτελέσουν παράδειγμα προς μίμηση για τους νεότερους.\nΣτην πίσω πλευρά εκτός από τις διάφορες και άκρως ενδιαφέρουσες πληροφορίες που βλέπετε, σίγουρα θα διακρίνατε στο φόντο την Αγία Σοφία. Το λίκνο του Ορθόδοξου Χριστιανισμού και της Βυζαντινής Αυτοκρατορίας. Της μεγαλύτερης Αυτοκρατορίας σε διάρκεια, αφού υπήρξε επί δώδεκα αιώνες.\nΤι μπορώ να δω στο διαδίκτυο:\nΗ ΚΑΤΑΡΡΕΥΣΗ ΤΗΣ ΑΥΤΟΚΡΑΤΟΡΙΑΣ\nΘα εκπλαγείτε με αυτά που θα δείτε!!!\nΜερικές από τις κάρτες του Θοδωρή SV7JAR\nΕτικέτες QSLPRINT, SV7JAR


Ο τρόπος που πιέζεις την οδοντόκρεμα, λέει πολλά για σένα… - Provocateur\nΟ τρόπος που πιέζεις την οδοντόκρεμα, λέει πολλά για σένα…\nΠλύνε τα δόντια σου όπως θες κι άσε τους ψυχολόγους να λένε. Ή μήπως όχι;\nΟι ψυχολόγοι υποστηρίζουν, ότι το 40% των ενεργειών που κάνουμε κάθε μέρα είναι από συνήθεια και όχι από συνειδητές αποφάσεις. Αυτά που μέχρι σήμερα νόμιζες ότι είναι αμελητέες ενέργειες, στην πραγματικότητα είναι αυτά που καθορίζουν την καθημερινότητα σου και κατέχουν μεγάλο κομμάτι στη ζωή σου.\nΦυσικά μέσα από αυτές τις ενέργειες μπορεί κανείς να καταλάβει πολλά για κάποιον. Μην ξεχνάς μιλάμε για ψυχολόγους, οπότε όλα όσα κάνουμε, γίνονται για κάποιον συγκεκριμένο λόγο.\nΤσέκαρε, τι μπορεί να καταλάβεις για κάποιον ή ακόμα και για 'σένα, μόνο από τον τρόπο που πιέζει(ς) το σωληνάριο της οδοντόκρεμάς.\nΠιέζεις και τυλίγεις από το κάτω μέρος.\nΑν ανήκεις σε αυτούς, τους περίεργους τύπους τότε μάλλον σου αρέσει η τάξη στα πράγματά σου. Είσαι τελειομανής, και χρησιμοποιείς όλους τους πόρους που διαθέτει, χωρίς να αφήνεις τίποτα να πηγαίνει χαμένο. Έχεις συνηθίσει να δουλεύεις πολύ κάνοντας τα πάντα στην εντέλεια. Αυτό φυσικά κάνει τους υπόλοιπους να βασίζονται πάνω σου . Τέλος το σπίτι σου είναι πάντα καθαρό και οργανωμένο όπως θέλεις να είναι και η καθημερινότητα σου.\nΠιέζεις στην μέση.\nΑν πιέζεις την οδοντόκρεμα σου, από την μέση του σωληναρίου, ανήκεις στους ρεαλιστές. Είσαι βιαστικός τύπος και δεν σου αρέσει και πολύ η οργάνωση. Αν όμως βρεθείς μπροστά σε μία πρόκληση τότε μπορείς πολύ άνετα να ολοκληρώσεις το τασκ με απόλυτη επιτυχία. Η κοινωνικότητα είναι κάτι που σε χαρακτηρίζει και αυτό φαίνεται από τους πάρα πολλούς φίλους που έχεις. Τέλος ξέρεις έχεις καταφέρει να έχεις ισορροπία στη ζωή σου και να είσαι συναισθηματικά σταθερός.\nΠιέζεις από το πάνω μέρος.\nΕίσαι πεισματάρης και ανά πάσα στιγμή, είσαι έτοιμος να κάνεις ό,τι περνάει από το χέρι σου προκειμένου να πάρεις αυτό που θέλεις, για να πετύχεις τους στόχους σου. Η απαισιοδοξία κι εσύ είστε αρκετά καλοί φίλοι ενώ οι άνθρωποι, πιστεύεις ότι δεν είναι και τα πιο έμπιστα όντα στον πλανήτη. Είσαι εγωκεντρικός και αγαπάς πολύ τον εαυτό σου.\nΔεν ακουμπάς καθόλου την οδοντόκρεμα.\nΜάλλον έχεις πολλή καλή σχέση με τον οδοντίατρό σου. Πέρα από αυτό, σου αρέσει μάλλον να αράζεις μόνος σου και να ονειροπολείς. Είσαι πολύ δημιουργικός σε τέτοιο βαθμό που οι άλλοι νομίζουν ότι ζεις στην κοσμάρα σου. Είσαι πολύ ευαίσθητος, ευγενικός, ευχαριστημένος, προσεκτικός και μπορείς ανεχτείς πολλά. Ταυτόχρονα, μπορείς να είσαι πολύ απλός και γενναιόδωρος.\nΈχεις πάντα πολλές σκέψεις και ιδέες που θες να τις μοιραστείς με τους άλλους.\nYolo! Απλά πιέζεις από παντού κι ό,τι γίνει.\nΒλέπεις τον κόσμο με μία διαφορετική ματιά. Είσαι πολύ δημιουργικός τύπος και βρίσκεις πάντα κάτι ωραίο να πεις για κάποιον ή κάποιο γεγονός. Σου είναι πολύ δύσκολο να μπεις σε μία τάξη ή να είσαι στην ώρα σε κάποιο ραντεβού, όμως η αισιοδοξία είναι αυτό που κάνει τα πράγματα πιο εύκολα και απλά.\nΜετά από όλ’ αυτά, τσέκαρε πώς πιέζεις την οδοντόκρεμα σου ή πώς πιέζουν οι γνωστοί και οι φίλοι σου τις δικές τους! Μπορεί και να ανακαλύψεις νέα στοιχεία, για τον εαυτό σου ή τους αγαπημένους σου.


Δραπετσίνι: Συστράτευση όλων για τη λειτουργία του Κέντρου Υγείας!\nΠραγματικά όσοι βρεθήκαν στον χώρο, περπάτησαν σε ένα σύγχρονο, εξαιρετικό κτίριο. Το κτίριο είναι πλήρως εξοπλισμένο, ήταν στην ίδια εργολαβία και ο εξοπλισμός, και το μόνο που απομένει είναι η στελέχωση του, ώστε να ξεκινήσει τη λειτουργία του και να εξυπηρετεί του κατοίκους της πόλης.\nΑξίζουν συγχαρητήρια στη δημοτική αρχή και σε όσους εργάστηκαν να παραδώσουν σε χρόνο ρεκόρ το κτίριο που θα στεγάσει το κέντρο υγείας Κερατσινίου.\nΑξίζει να σημειωθεί ότι η κατασκευή του κτιρίου ολοκληρώθηκε με επιτυχία στον χρόνο που είχε προγραμματιστεί, γεγονός πρωτόγνωρο για τα δεδομένα της τοπικής αυτοδιοίκησης!\nΑυτό οφείλεται κυρίως στη συνέπεια και την αποτελεσματικότητα της τεχνικής εταιρείας που είχε αναλάβει το έργο, αλλά και της καλής χημείας που υπήρξε με τη δημοτική αρχή και την τεχνική υπηρεσία του δήμου, η οποία, όπως τονίστηκε από όλους τους ομιλητές είχε καθοριστικό ρόλο στην εξέλιξη του έργου!\nΣτη συνάντηση ο δήμαρχος, σε άλλο μήκος κύματος σε σχέση με το άψυχο, ουδέτερο (εδώ) δελτίο τύπου από την επίσκεψη της πρώην περιφερειάρχη κ. Δούρου, αναφέρθηκε με γενναιοδωρία, σε όσους έβαλαν μικρό ή μεγάλο λιθαράκι για την κατασκευή του έργου.\nΞεκίνησε από τους πρώην δημάρχους (Σαράφογλου, Μελά, Τζανή) έως και τον νυν περιφερειάρχη. Ιδιαίτερη αναφορά έκανε στην ευτυχή συγκυρία να βρεθούν σε θέσεις εξουσίας η Περιφερειάρχης Ρ. Δούρου, ο αντιπεριφερειάρχης Πειραιά Γ. Γαβρίλης και ο υπουργός υγείας κ. Α. Ξανθός, με τους οποίους συνεργάστηκε αρμονικά και ήταν καθοριστική η προσωπική τους συμβολή για να ξεπεραστούν τα εμπόδια.\nΑπό εδώ και πέρα, αφού κερδήθηκε το πρώτο στοίχημα το Υπουργείο Υγείας πρέπει να σταθεί στο ύψος των περιστάσεων. Η πανδημία απέδειξε και στους πιο δύσπιστους τον σημαντικό ρόλο που έχουν οι δημόσιες δομές υγείας και η χάραξη εθνικής πολιτικής για θέματα υγείας.\nΟπότε, άμεσα πρέπει να δρομολογηθούν οι διαδικασίες, ώστε το Κέντρο Υγείας να στελεχωθεί με το απαραίτητο ιατρικό, νοσηλευτικό και βοηθητικό προσωπικό και να ενταχθεί στο σύστημα υγείας της χώρας. Αυτό είναι το νέο στοίχημα, το οποίο δεν αφορά μόνο τη δημοτική αρχή. Και, για να κερδηθεί, και αυτό το στοίχημα, απαιτείται η στράτευση και ο συντονισμός όλων των δυνάμεων της πόλης με σχεδιασμό και πρωτοβουλίες στο προσκήνιο και στο παρασκήνιο!\nΔ.Σ. Σχόλια δύο: Αυτή η ενημέρωση/ξενάγηση κάτι καλό δεν θα προκαλέσει αν επαναληφθεί τουλάχιστον δύο φορές ακόμα; Στην μία προσκεκλημένοι να είναι οι αρχιτέκτονες, μηχανικοί και μηχανολόγοι που ζουν κι εργάζονται στο Κερατσίνι και στη Δραπετσώνα. Και στην άλλη το Δημοτικό Συμβούλιο και γιατί όχι και οι πρώην δήμαρχοι.\nΤο δεύτερο έχει να κάνει με την περιοχή που ανεγέρθηκε το Κέντρο Υγείας. Είναι μια περιοχή που κυκλοφορούν πολλά αυτοκίνητα και προπάντων νταλίκες. Πήζει δηλαδή στο καυσαέριο. Αν και ξέρουμε πως ένα πρόβλημα με το πράσινο που φτάνει στα όρια της αλλεργίας το έχει η σημερινή διοίκηση, συστήνουμε για τον μετριασμό των καυσαερίων να φυτευτούν στον περίγυρο του κτιρίου και αρκετά δένδρα απ'αυτά που παράγουν περισσότερο οξυγόνο και όχι όπως τώρα που απ'ότι φαίνεται κυριαρχούν τα θαμνοειδή. Κι ένα δυο κιόσκια στον προάυλιο χώρο του Κέντρου που θα επιτρέπουν σε επισκέπτες να δροσίζονται τις καυτές μέρες, δεν είναι μία καλή ιδέα;\nΤο δευτερεύον θέμα. Το βασικό θέμα της παρούσης ανάρτησης είναι η ολοκλήρωση σε δύο χρόνια, όσο προέβλεπε η σύμβαση, του Κέντρου Υγείας Κερατσινίου. Δευτερεύον θέμα, αλλά όχι για μας αμελητέο στην παρούσα φάση, είναι η απόφαση της Δημ.Αρχής να μην προσκαλέσει στην ενημέρωση/ξενάγηση τον διαχειριστή της ιστοσελίδας Σταγόνας, που έχει την έδρα της στη Δραπετσώνα και λειτουργεί κοντά στα δέκα χρόνια.\nΘα μπορούσε κάποιος να ισχυριστεί ότι πρόκειται περί στιγμιαίου λάθους. Μακάρι να ήταν έτσι, αλλά δε νομίζω κι αυτό διότι τους τελευταίους τρεις μήνες η Δημοτική Αρχή σταμάτησε για τους δικούς του λόγους να ενημερώνει με μέιλ τη Σταγόνα για τις δράσεις του Δήμου με τα Δελτία Τύπου και τις Ανακοινώσεις που δημοσιοποιεί, κάτι που το έπραττε συστηματικά τα τελευταία έξι χρόνια.\nΕκτός από μια δυο εξαιρέσεις αυτούς του τελευταίους τρεις μήνες τα ενημερωτικά μέιλ από το δήμο σταμάτησαν να μας έρχονται απ'όταν αναρτήσαμε στις 12 Οκτωβρίου το άρθρο Ποιος ντρέπεται και ποιος όχι . Αυτό είναι το άρθρο, που φαίνεται ότι ενόχλησε το Δήμαρχο ή κάποιον βασιλικότερο του βασιλέως που έχει την αρμοδιότητα να αποφασίζει ποια τοπικά έντυπα και ιστοσελίδες ενημερώνει ο δήμος για τις δράσεις του και τις αποφάσεις του και θεωρήθηκε σωστό να διαγραφτεί η Σταγόνα από τη σχετική λίστα.\nΠρόβλημα ως προς την ενημέρωση δεν δημιουργήθηκε μιας και πηγαίναμε στην ιστοσελίδα του δήμου και με αντιγραφή-επικόλληση συνεχίσαμε να αναρτούμε στη Σταγόνα όσα άρθρα εκτιμούσαμε ότι είχαν ένα ενδιαφέρον. Το πρόβλημα βρίσκεται αλλού.\nΕίναι εκεί όπου ο καθένας ευαίσθητος πολίτης σε θέματα δημοκρατίας και ισότιμης ενημέρωσης καταλαβαίνει τη σημαίνει αυτή η διάκριση, αυτή η "τιμωρία". Αυτή η επιλογή συνιστά κατά την γνώμη μας ένα από τα χαρακτηριστικά μιας αυταρχικής κατά βάθος στάσης, που της βάζουν αρνητικό πρόσημο όσοι πολίτες προσπαθούν να παίζεται το παιχνίδι της πολιτικής με τους κανόνες και τις αξίες της πάντα εύθραυστης δημοκρατίας. Όχι διότι το αποτέλεσμα αυτών που προκρίνουν τις δημοκρατικές επιλογές θα είναι πάντα το καλύτερο δυνατό, αλλά διότι είναι ο μόνος τρόπος για να χειραφετείται ο κάθε πολίτης που θέλει όσα γίνονται και αφορούν την κοινωνία και κατ'επέκταση τη ζωή του, να μη γίνονται ερήμην του. Αλλά και κάτι επιπλέον. Αν είμαστε ανεκτικοί σε πολλές διάσπαρτες μικρές αυταρχικές συμπεριφορές τότε είναι σχεδόν σίγουρο πως στρώνουμε το δρόμο για να επικρατούν καθεστώτα όπως αυτά ας πούμε του Ερντογάν, του Πούτιν και του Όρμπαν. Καθεστώτα που εμείς τα απεχθανόμαστε.\nΚαι μια τέτοια επικράτηση διευκολύνεται από το γεγονός που σε όλα τα κόμματα, σε όλες τις παρατάξεις, τις κινήσεις, τις ομάδες, σε όλους τους μηχανισμούς όπως και σε όλες τις ανθρώπινες σχέσεις, σχεδόν πάντα αυτό που τείνει να κυριαρχήσει, σε άλλα λιγότερο και σ' άλλα περισσότερο, είναι κάποιοι λίγοι και με μέσα συνήθως όπου τον τόνο το δίνουν το αθέμιτο και το προσχηματικό, να αποφασίζουν για τους πολλούς των οποίων την πολιτική δράση τη δυσκολεύουν. Θέλω να πω πως δεν έχουμε εκπαιδευτεί σ'αυτήν την χώρα και δεν έχουμε ασπαστεί ως αξία το δημοκρατικό τρόπο λειτουργίας, συνεννόησης και συνύπαρξης. Γι'αυτό και προκύπτουν διάφορες τοξικές αντιδημοκρατικές συμπεριφορές που κρύβονται πίσω από χίλια δυο κατασκευασμένα ιδεολογήματα.\nΚαι ακόμα παρά πέρα, η πείρα μου μου λέει πως οι περισσότεροι δημοκρατικά εκλεγμένοι συνάνθρωποί μας είναι εντελώς ανυποψίαστοι για την διαφθορά που προκαλεί σε όλα τα πράματα και τις σχέσεις η όποια εξουσία. Διαφθορά μικρή, μέτρια, μεγάλη, που εξαρτάται κάθε φορά από το ψάξιμο όσων κατέχουν διάφορα πόστα ή έχουν διάφορα προτερήματα και ιδιότητες ξεχωριστές, όπως και από τις αντιστάσεις που προβάλλουν οι εξουσιαζόμενοι.\nΌλα αυτά και άλλα πολλά αν καταφέρει και τα σκεφτεί/διαλογιστεί η διοίκηση του συγκεκριμένου δήμου, έχει κάποιες λίγες πιθανότητες να βελτιώσει επί της ουσίας τα αντανακλαστικά της απέναντι σε οποιαδήποτε κριτική της ασκείται και να διευρύνει και να εμβαθύνει το δημοκρατικό φάσμα στο οποίο μέχρι τώρα κινείται.\nΑλλά και ακόμα παρά πέρα, να ανεβάσει τον πήχη και να αντιμετωπίσει τις κριτικές ως μία πρόκληση για να βελτιωθεί, πάντα φυσικά με την παραδοχή πως κανείς σ'αυτόν τον κόσμο δεν είναι αλάθητος και όσα αποφασίζει και πράττει είναι τα σωστά. Ούτε φυσικά οι σχολιάζοντες και οι κρίνοντες. Για το συμφέρον όλων μας αναμένουμε τα καλύτερα.\nΤελευταία τροποποίηση στις Δευτέρα, 18 Ιανουαρίου 2021 09:07\nΠερισσότερα σε αυτή την κατηγορία: « Ολοκληρώθηκε το Κέντρο Υγείας Κερατσινίου, ελπίζουμε να αρχίσει να λειτουργεί σύντομα\tΗ Κυβέρνηση να στελεχώσει άμεσα το Κέντρο Υγείας Κερατσινίου-Δραπετσώνας »


Η επιρροή του έρωτα στο έργο των μεγάλων ονομάτων της τέχνης | GLOBALIST | GR\nΗ επιρροή του έρωτα στο έργο των μεγάλων ονομάτων της τέχνης\nSalvador Dali, Federico Garcia Lorca και άλλες θυελλώδεις σχέσεις...\nΣε ολόκληρη την ιστορία της τέχνης, ο ρόλος των γυναικών περιοριζόταν σε αυτόν της μούσας, της μιμήτριας ή του στηρίγματος του άνδρα – καλλιτέχνη. Αυτός ο μύθος της μοναχικής καλλιτεχνικής ιδιοφυΐας του άνδρα θέτεται υπό αμφισβήτηση μέσα από μία νέα έκθεση που αποδεικνύει ότι ο μοντερνισμός αναπτύχθηκε μέσα από ερωτικές συνεργασίες.\nΜέσω της έκθεσης, ο θεατής διεισδύει στον κόσμο 40 ζευγαριών (και αρκετών ερωτικών τριγώνων) που εκτείνονται σε κάθε φάσμα της σεξουαλικότητας. Έργα τέχνης, φωτογραφίες και ερωτικά γράμματα μεταξύ της Frida Kahlo και του Diego Rivera, του Federico Garcia Lorca και του Salvador Dali, και άλλων πολλών γνωστών ζευγαριών, αποκαλύπτουν πόσο ο ένας επηρέασε τον άλλον στην καλλιτεχνική του πορεία.\nΗ έκθεση φανερώνει τη σκοτεινή πλευρά κάποιων ερωτικών συνεργασιών, αρκετές από τις οποίες κατέληξαν σε παράνοια, αυτοκτονία ή φόνο. Όταν η συνθέτρια Alma Mahler εγκατέλειψε τον ζωγράφο εραστή της, Oskar Kokoschka, εκείνος αγόρασε μία κούκλα σε πραγματικό μέγεθος ως υποκατάστατο της Alma “για να με παραπλανά όταν τη βλέπω και την αγγίζω και να φαντάζομαι ότι έχω μπροστά μου τη γυναίκα των ονείρων μου”.\nΗ ερωτική σχέση μεταξύ του διάσημου Γάλλου γλύπτη Auguste Rodin και της μαθήτριάς του, Camille Claudel αποτέλεσε ισχυρή πηγή έμπνευσης και για τους δύο. Δεν είναι τυχαίο που το έργο “Sakountala” της Claudel και το “The Kiss” του Rodin φιλοτεχνήθηκαν ταυτόχρονα και είναι σχεδόν πανομοιότυπα. Οι προτομές που δημιουργούσε ο ένας για τον άλλον είναι μοναδικής ομορφιάς.\nΗ σχέση τους, όμως, χαρακτηριζόταν από μία ανισορροπία. Η Claudel ήθελε απελπισμένα να ξεφύγει από τη σκιά του κατά 24 χρόνια μεγαλύτερου διάσημου δασκάλου της. Τον εγκατέλειψε το 1892 και οδηγήθηκε στην παράνοια, καθώς ήταν πεπεισμένη ότι ο πρώην εραστής της έκλεβε τις ιδέες της. Κατέληξε έγκλειστη σε άσυλο για τα τελευταία 30 χρόνια της ζωής της.\n“Bust of Rodin”, Camille Claudel (1888-1889)\n“Mask of Camille Claudel”, Auguste Rodin (1889).\nΥπάρχουν, όμως, και οι όμορφες ιστορίες στην έκθεση: Ο ποιητής και ιδρυτής του Φουτουρισμού Filipo Tommaso Marinetti ήταν αφοσιωμένος μισογύνης μέχρι που ερωτεύθηκε τη ζωγράφο Benedetta Cappa. Υπό την επιρροή της, ο Marinetti έγινε πιο δεκτικός προς τις γυναίκες και περιέγραφε την ερωμένη του ως “Θείο γάλα / στον άγριο φλοιό μου”.\nΗ ζωγράφος Sonia Delaunay συνήθιζε να λέει για τον σύζυγό της κι επίσης ζωγράφο, Robert Delaunay, “Ήμασταν δύο κινούμενες δυνάμεις. Ο ένας κάνει το ένα πράγμα, και ο άλλος κάνει το άλλο”. Οι δύο τους δημιούργησαν τον Ορφισμό στη δεύτερη δεκαετία του 20ού αιώνα, ένα καλλιτεχνικό κίνημα γνωστό για τα ζωηρά του χρώματα και τα γεωμετρικά σχήματα. Μόνο αν δει κανείς τα έργα τους μαζί, μπορεί να καταλάβει πόσο επηρέασαν ο ένας τον άλλον.\n“Formes Circulaire, Soleil no2”, Robert Delaunay (1912-1913)\n“Stroll”, Sonia Delaunay (1923).\nΤα πορτρέτα του Gustav Klimt ξεχωρίζουν για τα πλούσια μοτίβα τους, τα φύλλα χρυσού και τις διακοσμημένες επιφάνειες. Αυτό που ίσως δεν γνωρίζετε είναι ότι αυτό που ενέπνευσε το ενδιαφέρον του για τη διακόσμηση ήταν η μακροχρόνια σχέση του με την σχεδιάστρια μόδας Emilie Floge. Ο Klimt εργαζόταν και ως φωτογράφος μόδας και συχνά φωτογράφιζε την ερωμένη του με τις τελευταίες της δημιουργίες. Παρά τις ατέλειωτες ερωτικές περιπέτειες του Klimt (είχε έξι παιδιά με τρεις διαφορετικές γυναίκες), το ζευγάρι συνέχισε την επαγγελματική και προσωπική του σχέση μέχρι τον θάνατο του Klimt το 1918.\n“Man Ray Sleeping”, Man Ray (1930).\nΗ φωτογράφος Lee Miller έμεινε στην ιστορία ως ανταποκρίτρια πολέμου, επειδή το καλλιτεχνικό έργο της επισκιάστηκε από τη σχέση της με τον μέντορα, συνεργάτη και εραστή της από το 1929 έως το 1932, Man Ray. Η διάσημη ομορφιά της ενέπνευσε πολλά σουρεαλιστικά έργα του, όπου τα μέρη του κορμιού της γίνονται φετίχ. Το 1937 γνώρισε τον Roland Penrose, ο οποίος – αν και πιο πρόθυμος να συνεργαστεί καλλιτεχνικά μαζί της – επίσης έβρισκε έμπνευση στο κορμί της. Το 1939 ο Penrose έφτιαξε ένα γύψινο ομοίωμα του κορμού της, και το φωτογράφιζε όσο εκείνη πόζαρε προκλητικά δίπλα του.\nΗ Lee Miller με γύψινο ομοίωμα του κορμού της, Roland Penrose (1940).\nΗ Γαλλίδα φωτογράφος Claude Cahun είχε σχέση με την επίσης φωτογράφο και ετεροθαλή αδελφή της, Marcel Moor για 40 χρόνια. Οι δύο γυναίκες έβρισκαν μεταξύ τους έμπνευση για τα έργα τους. Αν και τα έργα της Cahun θεωρούνταν αυτοπροσωπογραφίες, εκείνη δήλωνε ότι δημιουργήθηκαν σε συνεργασία με την Moore, την οποία αποκαλούσε “ο άλλος μου εαυτός”.\nClaude Cahun (1928).\nΟ ποιητής Federico Garcia Lorca και ο σουρεαλιστής Salvador Dali ήταν εραστές από το 1925 έως το 1928. Στα ερωτικά τους γράμματα, ο Dali έγραφε στον Lorca: “Είσαι ένα Χριστιανικό χάος και χρειάζεσαι λίγο από τον παγανισμό μου”. Ο ένας υποστήριζε ένθερμα τα έργα του άλλου, και ο ένας δοκίμαζε την τέχνη του άλλου. Ο Dali πειραματιζόταν στην ποίηση και ο Lorca ζωγράφιζε έργα που θύμιζαν το ύφος του Dali. Η σχέση τους τέλειωσε το 1928, μετά την σκληρή κριτική του Dali για το “Poema del Canto Jondo” του Lorca.\nΟ Federico Garcia Lorca και ο Salvador Dali στο Καδακές (1927).\nΗ έκθεση “Modern Couples: Art, Intimacy and the Avant-Garde” θα φιλοξενείται στην Barbican Art Gallery του Λονδίνου μέχρι 27 Ιανουαρίου 2019.\nTags: BARBICAN ART GALLERYMODERN COUPLESΔΙΑΣΗΜΟΣΕΚΘΕΣΗΕΡΩΤΑΣΖΕΥΓΑΡΙΚΑΛΛΙΤΕΧΝΗΣ\nΤεχνητό λόφο θυμίζει ξύλινο συγκρότημα κατοικιών στη Στοκχόλμη\nΠώς να κάνετε τους πελάτες να ανοίγουν τα emails σας


Η Aaliyah Mendes είναι η αδερφή του Shawn Mendes, η οποία είναι καναδική ποπ τραγουδίστρια και τραγουδοποιός. Είναι επίσης αστέρι Musical.ly. Είναι 5 χρόνια νεότερη από τον αδερφό της, αλλά σύντομα αποκτά τη δική της οντότητα και φήμη.\nΕίναι σαν τον αδερφό της που πλέον καθιερώνεται ως τραγουδίστρια και τραγουδοποιός. Κερδίζοντας από τη γνώση και την εμπειρία του μεγαλύτερου αδελφού της Shawn Mendes, η Aaliyah ξεκίνησε επίσης από τα μέσα κοινωνικής δικτύωσης για να αποκτήσει αναγνώριση πριν ξεκινήσει σε άλλους δρόμους.\nΑς περάσουμε το ταξίδι της ζωής και της καριέρας της μέχρι τώρα!\nΗ γέννηση, η ηλικία, οι γονείς, ο αδελφός και τα χρόνια ανάπτυξης του Aaliyah Mendes\nΗ Aaliyah Mendes γεννήθηκε στις15 Σεπτεμβρίου 2003στο Τορόντο του Καναδά. Αυτή τη στιγμή είναι 14 ετών. Οι γονείς της είναι η Karen και ο Manuel Mendes. Ο πατέρας της είναι από το Λάγος της Πορτογαλίας και είναι επαγγελματίας επιχειρηματίας. Πωλεί είδη μπαρ και εστιατορίων. Δεν είναι γνωστό αν η μητέρα της είναι νοικοκυρά ή εργάζεται και έξω από το σπίτι.\nΗ Aaliyah έχει έναν μεγαλύτερο αδερφό που ονομάζεταιΣον Μέντεςπου είναι καθιερωμένος ποπ μουσικός. Έχει πολλά τραγούδια προς τιμήν του και κάνει περιοδείες και συναυλίες στις μέρες μας. Η Aaliyah ακολουθεί τα βήματα του αδελφού του και κερδίζει φήμη μέσω των κοινωνικών της μέσων.\nλείπει η ηλικία των μελισσών\nΕίχε έντονο ενδιαφέρον για το τραγούδι και τη μουσική από νεαρή ηλικία. Είναι ακόμα σχολείο και είναι 9 ετώνουβαθμολογήστε τώρα. Είναι καλή μαθητή και εξασφαλίζει καλές βαθμολογίες ΣΔΣ στο σχολείο. Δεν έχει προσδιοριστεί πουθενά για το αν παρακολουθεί επίσης ειδικά μαθήματα τραγουδιού. Το δίδυμο αδελφής-αδελφής συνδέεται μεταξύ τους και πρόσφατα η Aaliyah είχε συγχαρώ τη Shawn μέσω του Twitter της. Μοιράζονται μια από τις καλύτερες σχέσεις αδελφών.\nπερήφανος για σένα @ShawnMendes \n- aaliyah mendes (@aaliyahmendess) 13 Νοεμβρίου 2017\nΕκείνη και ο αδερφός της υποφέρουν από τεμπέλης μάτια (ο ιατρικός όρος αυτής της πάθησης είναι αμβλυωπία).\nΗ μελωδία της Aaliyah Mendes\nΗ Aaliyah Mendes είναι επίσης υπέροχη τραγουδίστρια όπως ο αδερφός της. Προσφυγή στα μέσα κοινωνικής δικτύωσης για να δείξει τις ικανότητες και το ταλέντο της στο τραγούδι. Αρχικά άρχισε να δημοσιεύει τα εξώφυλλα του τραγουδιού της στο Vine που ονομάστηκε Princess Aaliyah. Όταν η εφαρμογή τερματίστηκε, είχε ήδη συγκεντρώσει περισσότερους από 250000 θαυμαστές.\nΞεκίνησε τον λογαριασμό της στο Musical.ly και σε αυτό επίσης κατάφερε να συγκεντρώσει περισσότερους από 650000 συνδρομητές. Ο λογαριασμός της στο Musical.ly ονομάζεται aaliyamendess. Τα εξώφυλλα τραγουδιών της εκτιμώνται πολύ. Η Aaliyah έχει επίσης λογαριασμό Instagram στον οποίο δημοσιεύει πολλές φωτογραφίες για να δουν οι θαυμαστές της.\nΑυτός ο λογαριασμός έχει περισσότερους από 600.000 θαυμαστές που τον ακολουθούν. Το Twitter της έχει 273k θαυμαστές.\nΕίναι καλές φίλες με συναδέλφους αστέρες βίντεο στο διαδίκτυο, δηλαδή την Mahogany Lox και την Alyssa Shouse.\nΟι σχέσεις της Aaliyah\nΗ Aaliyah είναι αρκετά νεαρή και τώρα έφηβος. Δεν υπήρξε γνωστή μέχρι σήμερα ρομαντική εμπλοκή στη ζωή της. Επικεντρώνεται στη μουσική καριέρα της. Ο αδερφός της Shawn είναι επίσης πολύ προστατευτικός απέναντί της και τη φροντίζει πολύ. Προσπαθεί να την ενθαρρύνει και παρακολουθεί τα περισσότερα από τα μεγάλα γεγονότα στο σχολείο της.\nΈκανε το σημείο να κατέβει στην πατρίδα του και να είναι εκεί όταν η Aaliyah είχε την τελετή αποφοίτησης στο σχολείο αφού την πέρασε 8ουβαθμού και επρόκειτο να προαχθεί στον επόμενο βαθμό. Είναι ο καλύτερος αδερφός που θα μπορούσε να ζητήσει μια αδερφή! Βρίσκεται στη διαδικασία μετακόμισης από το σπίτι του και ολοκλήρωσε το γυμνάσιο του φέτος.\nΤα κοινωνικά μέσα της Aaliyah Mendes\nΠαρόλο που είναι κυρίως γνωστή ως αδερφή της Shawn Mendes, είναι μια εκκολαπτόμενη σταρ των κοινωνικών μέσων. Το Instagram της έχει περισσότερους από 809 χιλιάδες ακόλουθους, περισσότερους από 276 χιλιάδες ακόλουθους στο Twitter, πάνω από 32 χιλιάδες συνδρομητές στο κανάλι της στο YouTube. Ωστόσο, φαίνεται ότι δεν διαθέτει λογαριασμό στο Facebook.\nΠαραπομπή: Wikipedia.org, People.com, famousbirthdays.com\nLindy Booth Wikipedia, Net Worth, Body Measurement, Σχέση


Γιατί οι συνδρομητές σας αδιαφορούν για τα emails που τους στέλνετε; Χρήσιμες συμβουλές για να αλλάξετε την κατάσταση! - EmailSYSTEM\nΈνα συνηθισμένο πρόβλημα που αντιμετωπίζουν πολλές φορές όσοι ασχολούνται με το email marketing είναι το γεγονός ότι οι περισσότεροι χρήστες δεν ανοίγουν τα email που τους στέλνετε ή ακόμα και να τα ανοίξουν δεν κάνουν καμία άλλη ενέργεια, όπως για παράδειγμα να κάνουν κλικ σε έναν υπερσύνδεσμο (π.χ. κουμπί προτροπής ή λέξεις-φράσεις με υπερσυνδέσμους που οδηγούν στην ιστοσελίδα σας ή το ηλεκτρονικό σας κατάστημα). Όλα αυτά αφορούν το λεγόμενο CTR (Click through rate) και είναι ακριβώς αυτό το στατιστικό δεδομένο που δείχνει την αλληλεπίδραση των συνδρομητών σας με τα email που τους στέλνετε.\nΕπομένως, εάν έχετε πολλούς συνδρομητές στη λίστα σας που δεν έχουν ανοίξει τα email σας ή δεν έχουν κάνει κάποιο κλικ στο περιεχόμενο που τους στέλνετε για μεγάλο χρονικό διάστημα είναι καιρός να κάνετε κάτι για αυτό! Έχετε σκεφτεί τι μπορεί να γίνεται λάθος και ποιες αλλαγές μπορείτε εσείς να κάνετε; Σε αυτό το άρθρο θα αναφέρουμε κάποια βασικά πράγματα που θα πρέπει να σκεφτείτε και τα οποία αν δεν γίνονται σωστά ενδεχομένως να σας στοιχίζουν σε αλληλεπίδραση.\nΔε πρέπει να ξεχνάτε πως ο κάθε πελάτης σας δέχεται καθημερινά δεκάδες email. Με ποιο κριτήριο θα επιλέξει ποια θα ανοίξει τελικά; ΚΥΡΙΩΣ ΑΠΟ ΤΟ ΘΕΜΑ!\nΑυτό είναι το πρώτο πράγμα που βλέπουν όταν τους στέλενετε κάτι. Εάν το θέμα σας δεν είναι ενδιαφέρον και ελκυστικό, δε πρόκειται κανείς να μπει στη διαδικασία να ανοίξει το email, να το διαβάσει και συνεπώς να κάνει κάποια ενέργεια που σας ενδιαφέρει, όπως κάποια αγορά στο e-shop σας ή επίσκεψη στην ιστοσελίδα σας.\nΤι σημαίνει αυτό; Οι συνδρομητές σας είναι πολύ λογικό να βαρεθούν τα emails σας, εάν τους στέλνετε το ίδιο περιεχόμενο κάθε φορά. Πρώτον, φροντίστε να εμπλουτίζετε ή να διαφοροποιείτε το περιεχόμενο του email σας για να μη φαίνετε πως αυτό αποτελεί μια πιστή αντιγραφή του προηγούμενου που τους στείλατε.\nΕπίσης, εξίσου σημαντικό είναι να τους δίνετε περιεχόμενο μοναδικό και πρωτότυπο και όχι κάτι που ήδη το γνωρίζουν από προηγούμενη αποστολή που κάνετε. Δώστε τους πέρα από email που αφορούν αγορές και ενημερωτικό περιεχόμενο. Για παράδειγμα, στείλτε τους ένα ενδιαφέρον άρθρο ή μία χρήσιμη πληροφορία. Βοηθήστε τους! Είναι θέμα ανταπόδοσης. Μην τους δίνετε την εντύπωση πως σας ενδιαφέρει μόνο να πουλήσετε τα προϊόντα ή τις υπηρεσίες σας, αλλά στείλτε τους και κάτι διαφορετικό! Έτσι σίγουρα θα πετύχετε μεγαλύτερη αλληλεπίδραση και παράλληλα οι συνδρομητές σας θα γνωρίζουν πως κάθε φορά που λαμβάνουν ένα email σας δε σημαίνει πως αυτό θα αφορά μόνο προωθητικές ενέργειες.\nΓια παράδειγμα, εάν απευθύνεστε σε ξενοδοχεία μη τους στέλνετε μόνο περιεχόμενο που αφορά προϊόντα ή υπηρεσίες σας αλλά και ένα χρήσιμο email με συμβουλές για το πώς θα διακοσμίσουν τα δωμάτια των πελατών τους ή ό,τι άλλο μπορεί να τους φανεί ενδιαφέρον.\nΚαι όμως η συχνότητα με την οποία στέλνετε τα email σας μπορεί να καθορίσει την αλληλεπίδραση που έχουν οι χρήστες σας με αυτά. Όπως έχουμε αναφέρει και σε προηγούμενο μας άρθρο, ένα από τους πιο συνηθισμένους λόγους για τους οποίους οι συνδρομητές-πελάτες σας διαγράφονται από το newsletter σας είναι ότι τους στέλνετε πολύ συχνά email. Βομβαρδίζοντας τους καθημερινά με πολλά email, τους προκαλείτε πολλές φορές εκνευρισμό, αφού οι ίδιοι νιώθουν μεγάλη πίεση και κούραση από εσάς. Παράλληλα, τους δίνετε την αίσθηση ότι το μόνο που σας ενδιαφέρει είναι να τους αναγκάσετε να αγοράσουν αμέσως τα προϊόντα σας. Όχι μόνο δε πρόκειται να κάνουν κλικ σε κάποιο κουμπί προτροπής ή link σας αλλά σε περίπτωση που τα ανοίξουν, ενδεχομένως να μη τα διαβάσουν καν και να πατήσουν απευθείας τον σύνδεσμο διαγραφής.\nΥπάρχουν εταιρίες-αλυσίδες-καταστήματα που στέλνουν 3-4 email καθημερινά! Δεν ισχύουν τα ίδια σ’ αυτούς; Δεν κινδυνεύουν να γίνουν βαρετοί; Όχι! Δεν είναι λάθος αυτό, υπάρχει συλλογισμός και στρατηγική που γίνεται αυτό. Όμως αυτή η πολιτική δεν είναι ο κανόνας, αλλά η εξαίρεση και αν το προσπαθήσετε θα πρέπει να είστε αρκετά… οργανωμένοι!\nΑλλά και στην περίπτωση που τους στέλνετε σπάνια email, τότε υπάρχει ο κίνδυνος να σας ξεχάσουν εντελώς και επίσης να μην ασχοληθούν καθόλου με το περιεχόμενο που τους στέλνετε. Για παράδειγμα, εάν κάποιος γίνει σήμερα συνδρομητής σας και εσείς του στείλετε email μετά από τρείς μήνες, σίγουρα θα σας έχει ξεχάσει ήδη και δε θα γνώρισει τι περιεχόμενο του στέλνετε. Το πιθανότερο είναι να μην ασχοληθεί καθόλου με το email σας. Επίσης, αν συνηθίζετε να στέλνετε μια φορά στο πεντάμηνο, ή μόνο σε γιορτές, σκεφτείτε ότι τότε, μαζί με εσάς θα έχουν στείλει… άλλοι τόσοι και οι πιθανότητες να διαβάσουν το email σας είναι μικρές.\nΟι εικόνες παίζουν πολύ σημαντικό ρόλο στο ποσοστό αλληλεπίδρασης (engagement) που θα έχει η email καμπάνια σας. Η εικόνα που περιέχει το email σας θα πρέπει ουσιαστικά να παραπέμπει στην επιχείρηση σας ή αναφέρεται στο περιεχόμενο του email σας. Μπορεί να μην είναι μία μόνο εικόνα, αλλά μια σειρά από φωτογραφίες που θα αφορούν τα προϊόντα ή τις υπηρεσίες που προσφέρεται.\nΑυτό που αξίζει να σημιώσουμε είναι ότι η εικόνα ή εικόνες που θα περιέχονται στο email σας πρέπει να είναι πάντα σχετικές και να αντιπροσωπεύουν το υπόλοιπο περιεχόμενο σας. Θα πρέπει δηλαδή να περνούν πάντα το σωστό μήνυμα στους πελάτες σας και φυσικά να είναι ελκυστικές και ποιοτικές. Όσο πιο ενδιαφέρουσες φωτογραφίες έχετε τόσο πιο εύκολα θα τραβήξετε το ενδιαφέρον των συνδρομητών σας και θα τους παρακινήσετε να κάνουν κλικ στα links σας. Έτσι, θα πετύχετε μεγαλύτερη αλληλεπίδραση! Δώστε ιδιαίτερη προσοχή στο θέμα των εικόνων το οποίο δεν είναι απλή υπόθεση. Μπορείτε να διαβάσετε σε προηγούμενο άρθρο μας αναλυτικά πώς θα χρησιμοποιήσετε σωστά τις εικόνες στα email σας.\nΕξίσου σημαντικό ρόλο στο να πετύχετε μεγάλο engagement είναι να προσωποποιείτε τα email που τους στέλνετε. Το πιο απλό πράγμα που μπορείτε να κάνετε είναι εφόσον έχετε το όνομα του κάθε συνδρομητή σας να χρησιμοποιείτε τη σωστή προσφώνηση στο email που τους στέλνετε. Κάθε φορά που ανοίγουν το email σας και βλέπουν το «Αγαπητέ…….» ή «Γεια σου…..» τους παρακινεί αμέσως να διαβάσουν το μήνυμα σας και πολλές φορές να κάνουν κλικ στο περιεχόμενο του, εφόσον τους στέλνετε περιεχόμενο σχετικό με τα ενδιαφέροντα τους.\nΚαι φυσικά το θέμα της προσωποποίησης δεν τελειώνει εδώ, όσο περισσότερα στοιχεία έχετε για τους πελάτες σας τόσο το καλύτερο, αφού έτσι μπορείτε να τους στείλετε ακόμα πιο προσωποποιημένα email. Μη διστάσετε να κάνετε μικρές αλλαγές στη φόρμα εγγραφής της σελίδας σας, συγκεντρώνοντας περισσότερες πληροφορίες για τα ενδιαφέροντα τους ή τις καταναλωτικές τους συνήθειες. Ακόμα και το να στείλετε ένα email με μια έρευνα για το τι πραγματικά ενδιαφέρει τους πελάτες σας και τι είδους περιεχομένο θέλουν να λαμβάνουν από εσάς είναι ένας πολύ καλός τρόπος να αυξήσετε την αλληλεπίδραση, αφού έτσι θα τους στέλνετε σχετικό και χρήσιμο περιεχόμενο. Επίσης, μπορείτε να τους ρωτήσετε και πόσο συχνά θέλουν να λαμβάνουν email από εσάς και έτσι θα λύσετε και το προηγούμενο πρόβλημα που θέσαμε, αυτό της συχνότητας αποστολής.\nΤο θέμα της αλληλεπίδρασης είναι αρκετά σύνθετο στο email marketing. Το να κάνετε μία από τις παραπάνω αλλαγές δε σημαίνει οπωσδήποτε ότι θα δείτε αποτελέσματα. Μπορεί να χρειάζεται να συνδυάσετε κάποιους από τους παραπάνω τρόπους για να πετύχετε μεγαλύτερο CTR και συνεπώς μεγαλύτερη αλληλεπίδραση. Για αυτό, κάντε διαρκώς ΔΟΚΙΜΕΣ! Και φυσικά να θυμάστε όσο πιο πρωτότυπο και μοναδικό περιεχόμενο τους στέλνετε τόσο μεγαλύτερες πιθανότητες έχετε να αλληλεπιδράσουν με τα email σας!\nΟ/Η Κιούση Δέσποινα λέει:\n7 Απριλίου 2019 στις 01:01


Porsche 718 Boxster: συγγενείς εξ αίματος και... βαλβολίνης | 4ΤΡΟΧΟΙ\n/Porsche 718 Boxster: συγγενείς εξ αίματος και... βαλβολίνης\nPorsche 718 Boxster: συγγενείς εξ αίματος και... βαλβολίνης\nPorsche και 6κύλινδρος μπόξερ είναι έννοιες σχεδόν ταυτόσημες. Πιο πιθανό θα ήταν να ασπαστεί ο πάπας τον προτεσταντισμό, παρά να ασχοληθεί η γερμανική εταιρεία με 4κύλινδρους κινητήρες, σωστά; Λάθος! Γιατί η Porsche έχει ήδη μια μακρά ιστορία με τα 4κύλινδρα σύνολα, τόσο αγωνιστική όσο και σε επίπεδο αυτοκινήτων παραγωγής. Πράγμα που πολύ εύστοχα επισημαίνεται με τον αριθμό «718» στην περίπτωση της Boxster.\nΥπάρχουν πράγματα που θεωρούνται δεδομένα στο χώρο της αυτοκίνησης. Και δικαίως. Υπάρχει περίπτωση να φανταστεί κανείς, για παράδειγμα, muscle-cars με κάτι άλλο εκτός από έναν θορυβώδη V8, πολυμορφικά χωρίς πρακτικότητα, αναξιόπιστα επαγγελματικά οχήματα ή supercar χωρίς ατμοσφαιρικό κινητήρα; Παρ’ όλα αυτά, όσο κι αν κάθε είδος αυτοκινήτου, αλλά και κάθε εταιρεία, έχει ταυτιστεί με συγκεκριμένες αξίες και χαρακτηριστικά, τίποτα δεν μπορεί να θεωρείται πλέον δεδομένο. Οι επιταγές κάθε εποχής είναι αυτές που καθορίζουν την εξέλιξη, και όχι η παράδοση. Και ίσως τελικά να είναι μόνο κάποιοι οπαδοί που αντιλαμβάνονται την εμπρός κίνηση σε μια BMW ή ένα υπερτροφοδοτούμενο κινητήρα κάτω από το καπό μιας Ferrari ως εσχάτη προδοσία απέναντι στις αρχές ενός κατασκευαστή. Μα, ακόμα κι αν αυτό ισχύει, η Porsche έχει κάθε λόγο να αισθάνεται ιστορικά συνεπής γυρνώντας -στην περίπτωση της Boxster- την πλάτη στους 6κύλινδρους, προς χάριν μικρότερων και πιο οικονομικών συνόλων. Μπορεί, λοιπόν, ένας 4κύλινδρος κινητήρας, τοποθετημένος στο κέντρο του αμαξώματος του μικρού μοντέλου της γερμανικής εταιρείας, να μας φαίνεται με την πρώτη ματιά παράταιρος, αλλά σίγουρα δεν είναι η πρώτη φορά που συμβαίνει κάτι τέτοιο. Για την ακρίβεια, το πρώτο κιόλας αυτοκίνητο της Porsche, η θρυλική «356», διέθετε 4κύλινδρο μπόξερ. Μάλιστα, το αρχικό πρωτότυπο, που πραγματοποίησε το ντεμπούτο του ως αυτοκίνητο επίδειξης στον αγώνα της πόλης του Ίνσμπρουκ, δεν είχε καν τον κινητήρα τοποθετημένο πίσω, αλλά στο κέντρο. Βασισμένος στο σύνολο που ο Φέρντιναντ Πόρσε είχε σχεδιάσει για λογαριασμό της VW τη δεκαετία του ‘30, ο εν λόγω μπόξερ ανέβηκε στο ψηλότερο σκαλί του βάθρου στους περισσότερους και σημαντικότερους αγώνες της εποχής: στις 24 Ώρες του Λε Μαν, στα 1.000 χλμ. του Μπουένος Άιρες, στα Mille Miglia, Targa Florio και Carrera Panamericana. Όταν η Porsche αποφάσισε να ασχοληθεί και επισήμως με τους αγώνες, το 1953, και πάλι έναν 4κύλινδρο εμπιστεύτηκε: ήταν η ώρα της 550 Spyder, η οποία με το πανάλαφρο αλουμινένιο αμάξωμά της δεν ανέβαζε το δείκτη της ζυγαριάς πάνω από τα 550 κιλά. Ο μπόξερ Fuhrmann (πήρε το όνομά του από τον σχεδιαστή του) απέδιδε 110 ίππους -60 περισσότερους από τον κινητήρα της «356»- και επιτάχυνε την «550» έως τα 220 χλμ./ώρα. Η επίδοσή της στο Targa Florio του 1956 έμελλε να γραφτεί στην ιστορία: οι Ουμπέρτο Ματζιόλι και Χούσκε φον Χάνσταϊν τερμάτισαν πρώτοι, με διαφορά 15 λεπτών από τον 6κύλινδρο και 8κύλινδρο ανταγωνισμό. Ένα χρόνο αργότερα ήρθε η σειρά της «718», η οποία, ως αντικαταστάτης της «550», όφειλε να είναι ταχύτερη και καλύτερη. Με βάρος μόλις 530 κιλά και ισχύ αρχικά 148 ίππων και κατόπιν (στην έκδοση RS60) 160, πετύχαινε τελική 260 χλμ./ώρα. Στον αγώνα του Targa Florio κατετάγη στην 1η θέση γενικής κατάταξης τις χρονιές 1959 και 1960, και 1η στην κατηγορία της το 1958 και το 1961, ενώ ήταν η αδιαμφισβήτητη πρωταθλήτρια ευρωπαϊκών αναβάσεων από το 1958 έως το 1961. Η «718» μετατράπηκε, μάλιστα, και σε μονοθέσιο, και συμμετείχε στην F2 και στην F1. Πάνω στο ατσάλινο πλαίσιο της Carrera GTS τοποθετήθηκε το 1963 ένα αμάξωμα από φάιμπεργκλας, σχεδιασμένο από τον Φέρντιναντ Αλεξάντερ Πόρσε και εξελιγμένο από την BASF. Η ζήτηση για το νέο αγωνιστικό 904 Carrera GTS ήταν τόσο μεγάλη, ώστε κατασκευάστηκαν 16 περισσότερα από τα 100 αντίτυπα που απαιτούσε η ομολογκασιόν. Και για ακόμα μία φορά (το 1964) στο ψηλότερο σκαλί του βάθρου του Targa Florio ανέβηκε η Porsche με έναν 4κύλινδρο μπόξερ. Η τελευταία αγωνιστική παρουσία 4κύλινδρου -αυτήν τη φορά σε συνδυασμό με ηλεκτροκινητήρα- ήταν κάτω από το καπό της 919 Hybrid, ενός πρωτοτύπου εξελιγμένου για τους αγώνες αντοχής, το οποίο το 2015 κατάφερε να τερματίσει στην 1η και τη 2η θέση του διάσημου αγώνα του Λε Μαν.\nΟι 4κύλινδροι στην παραγωγή\nΊσως πάλι όλοι να συνδυάζουν την Porsche με τα 6κύλινδρα σύνολα, γιατί οι μικρότεροι κινητήρες δεν ήταν πάντα δικές της εξελίξεις. Για παράδειγμα ο προερχόμενος από τη VW κινητήρας 80 ίππων της «914», που στη βασική του έκδοση κατάφερε (κυρίως λόγω τιμής) να ξεπεράσει κατά πολύ τις πωλήσεις της «911», από το 1969 έως το 1976. Και ο αντικαταστάτης, όμως, αυτού του μοντέλου διέθετε αρχικά τον εν σειρά 4κύλινδρο 125 ίππων του Audi 100, και μάλιστα τοποθετημένο -άκουσον άκουσον- μπροστά! Μπορεί η «924» να άκουσε τα εξ αμάξης και να διακωμωδήθηκε από τους σκληροπυρηνικούς οπαδούς ως «η Porsche της νοικοκυράς», κυρίως λόγω των φτωχών της επιδόσεων, αποτέλεσε όμως άλλη μία εμπορική επιτυχία που γέμισε τα ταμεία της εταιρείας. Έτσι, όχι μόνο δεν ίδρωσε το αυτί των Γερμανών τεχνικών και οικονομικών διευθυντών, αλλά, τουναντίον, έλαβαν την απόφαση συνέχισης των entry-level μοντέλων με την «944», η οποία βγήκε στην παραγωγή το 1986, για πρώτη φορά με 4κύλινδρο κινητήρα 2,5 λίτρων της Porsche (ουσιαστικά ο μισός V8 της 928). Ποιος είχε τελικά δίκιο; Με πάνω από 163.000 πωλήσεις, η «944» ήταν το πιο επιτυχημένο μοντέλο μέχρι την παρουσίαση των Boxster και 997 Carrera! Τελευταίο μοντέλο με 4κύλινδρο κινητήρα (αλλά και τελευταίο με κινητήρα τοποθετημένο μπροστά μέχρι την παρουσίαση της Cayenne, το 2003) ήταν η «968», ως αντικαταστάτης της «944». Το κινητήριο σύνολο ήταν μια εξέλιξη του κινητήρα της «944», με αυξημένη χωρητικότητα στα 3,0 λίτρα, ισχύ 240 ίππων και το τότε νέο σύστημα μεταβλητού χρονισμού βαλβίδων VarioCam της Porsche. Από το 1995, χρονιά που σταμάτησε η παραγωγή της «968», χρειάστηκε να περάσουν 21 ολόκληρα χρόνια πριν παρουσιαστεί ξανά Ρorsche παραγωγής με 4κύλινδρο κινητήρα. Και να που σήμερα βρισκόμαστε πίσω από το τιμόνι μίας εξ αυτών.\nΔε θα διαφωνήσουμε πως η επιλογή του ονόματος «718» έχει να κάνει και (ή κυρίως) με το μάρκετινγκ. Αντίστοιχα, όμως, κανείς δεν μπορεί να πει πως οι βασικές αναλογίες που καθορίζονται από τον τοποθετημένο στο κέντρο κινητήρα είναι παραπλήσιες: κοντό ρύγχος, μακρύ πίσω μέρος. Στην τελευταία της έκδοση η Boxster, πέρα από την αριθμητική επέκταση του ονόματός της και φυσικά τον 4κύλινδρο, υπερτροφοδοτούμενο μπόξερ, απέκτησε και καινούργια εμφάνιση. Εκτός του εμπρός καπό, όλα τα υπόλοιπα μέρη του αμαξώματος είναι επανασχεδιασμένα σε σχέση με το απελθόν μοντέλο. Oι ανάγκες ψύξης του νέου κινητήρα έχουν επιβάλει, μάλιστα, και τους χαρακτηριστικά μεγαλύτερους σε διάσταση αεραγωγούς. Από τη χωρητικότητα 2,0 λίτρων αποδίδει 300 ίππους/6.500 σ.α.λ. και 380 Nm σταθερά από τις 1.950 έως τις 4.500 σ.α.λ. Δηλαδή 35 ίππους και 100 Nm περισσότερο σε σχέση με τον 6κύλινδρο μπόξερ που αντικαθιστά. Mια αύξηση που, τουλάχιστον σε επίπεδο ροπής, αποτελεί ρεκόρ στην ιστορία της Boxster. Αντίστοιχα, η έκδοση S, με την αυξημένη στα 2,5 λίτρα χωρητικότητα, φτάνει τους 350 ίππους και τα 420 Nm. Εδώ χρησιμοποιείται μάλιστα και τούρμπο μεταβλητής γεωμετρίας, μια τεχνολογία που μέχρι πρότινος αποτελούσε αποκλειστικότητα της 911 Turbo.\nΣτη δική μας, «μικρή» έκδοση, ο 2λιτρος κινητήρας αρχίζει και φανερώνει τη δύναμή του μόλις ξεπεράσεις ένα αρχικό lag μέχρι τις περίπου 2.000 σ.α.λ. Από εκεί και πέρα θα λειτουργήσει μέχρι και το όριο των στροφών στις 7.500 σ.α.λ. πολύ γραμμικά, με αρκετά «ατμοσφαιρικό» στυλ και άμεση απόκριση στις εντολές του πεντάλ γκαζιού. Το «τρικ» που χρησιμοποιούν οι Γερμανοί εδώ έχει να κάνει με την «προφόρτιση» του στροβιλοσυμπιεστή σε συνθήκες μερικού φορτίου, με το κλείσιμο της βαλβίδας bypass, την καθυστέρηση της ανάφλεξης και το ελαφρύ άνοιγμα της πεταλούδας γκαζιού. Έτσι διατηρείται αυξημένη πίεση, που στην πράξη μεταφράζεται σε άμεση απόκριση μόλις πατηθεί το γκάζι. Τα αποτελέσματα είναι εντυπωσιακά: πρόκειται, ούτε λίγο ούτε πολύ, για ένα από τα κορυφαία σύνολα σε αυτήν την κατηγορία κυβισμού. Ούτε λόγος να γίνεται για επιδόσεις, καθώς το νέο σύνολο υπερέχει του παλιότερου 6κύλινδρου, επιταχύνοντας το βάρους 1.365 κιλών ρόουντστερ (1.335 με χειροκίνητο κιβώτιο) σε 4,9 δλ. έως τα 100 χλμ./ώρα (5,1 με χειροκίνητο κιβώτιο). Όπως αναμενόταν, οφέλη υπάρχουν, φυσικά, και στην κατανάλωση: ο downsized μπόξερ είναι κατά 13% οικονομικότερος. Τι μένει, λοιπόν, για γκρίνια; Ο ήχος! Εντάξει, κανείς δεν περίμενε ότι θα μπορούσε ηχητικά να ανταγωνιστεί 6κύλινδρα σύνολα, και η σύγκριση ουσιαστικά τον αδικεί. Γιατί στην πράξη πρόκειται για έναν πολύ καλό επίπεδης διάταξης κινητήρα, με τη χαρακτηριστική τραχύτητα του είδους, που οι μηχανικοί της Porsche έχουν εκμεταλλευτεί για να δημιουργήσουν, μέσω του νέου συστήματος εξαγωγής, ένα κάθε άλλο παρά αδιάφορο ηχητικό αποτέλεσμα.\nΟι καιροί αλλάζουν, τα δεδομένα επαναπροσδιορίζονται, οι κατασκευαστές προσαρμόζονται: πέρα από τις όποιες προσπάθειες μείωσης κατανάλωσης και εκπομπής ρύπων, στην περίπτωση της Porsche οι 4κύλινδροι κινητήρες έχουν ιστορική συνέχεια και συνέπεια. Μα, πάνω από όλα, και ανεξάρτητα από τον αριθμό των εμβόλων, οι Γερμανοί κατάφεραν να κατασκευάσουν έναν νέο downsized μπόξερ όχι μόνο ταχύτερο και οικονομικότερο των 6κύλινδρων προκατόχων του, αλλά κυρίως πιστό στις αξίες και τις ποιότητες της εταιρείας. Και αυτό είναι που μετράει περισσότερο από καθετί άλλο, στο τέλος της ημέρας._ Ν. Κ.\nΚΕΙΜΕΝΟ: ΝΙΚΟΣ ΚΟΥΝΙΤΗΣ. ΦΩΤΟΓΡΑΦΙΕΣ: ΘΑΝΟΣ ΗΛΙΟΠΟΥΛΟΣ


Ποια τα κριτήρια για να λάβετε την έκτακτη οικονομική ενίσχυση του Δήμου Κω - Radio Proto 91.5 fm\nΠοια τα κριτήρια για να λάβετε την έκτακτη οικονομική ενίσχυση του Δήμου Κω\nΗ παροχή της έκτακτης οικονομικής ενίσχυσης, που θα καταβληθεί μόνο μια φορά λόγω της πανδημίας του covid-19, ανέρχεται στο ποσό των 534 € ή 1.068 € (νοικοκυριά) κατά περίπτωση, αφορά κατά προτεραιότητα τους πολίτες που εργάζονταν σε τουριστικές επιχειρήσεις αλλά και στον αγροτικό τομέα.\nΚάθε ενδιαφερόμενος, εφόσον πληροί τις κάτωθι προϋποθέσεις και συγκεντρώσει τα απαιτούμενα δικαιολογητικά, τότε μπορεί να απευθύνεται στο Τμήμα Κοινωνικής Πολιτικής Δήμου Κω (οδός Εθελοντών Παλαιών Πολεμιστών 3) για την κατάθεσή τους, κατόπιν τηλεφωνικού ραντεβού, λόγω των μέτρων κατά της πανδημίας, με τηλέφωνα επικοινωνίας: 2242021502 & 2242049514.\n· Κατ’ επάγγελμα αγρότες\n· Κατά την ημερομηνία της αίτησης, να μην πληροί τα κριτήρια για το επίδομα ανεργίας και να μην έχει λάβει επίδομα από τον Μάρτιο του 2020 και έπειτα.\n· Να μην εργάζεται τη δεδομένη χρονική στιγμή.\n· Η συνολική φορολογητέα αξία της ακίνητης περιουσίας του να μην υπερβαίνει τις 90.000€.\n· Να μην εμπίπτει στις διατάξεις του φόρου πολυτελείας.\n· Να θεωρείται μονοπρόσωπο νοικοκυριό.\n· Να μην έχει λάβει αποζημίωση ειδικού σκοπού Covid-19.\n· Το ετήσιο πραγματικό εισόδημα για το προηγούμενο έτος το να μην ξεπερνάει τις 6.000€.\n· Να είναι γραμμένος στα μητρώα ανέργων του ΟΑΕΔ ή να αποδεικνύει την ανεργία του με κάθε νόμιμο τρόπο.\n· To ετήσιο πραγματικό εισόδημα να μην ξεπερνάει τις 10.000€ προσαυξανόμενο κατά 3.000€ για κάθε πρόσθετο μέλος και έως τις 16.000€.\n· Η συνολική φορολογητέα αξία της ακίνητης περιουσίας τους να μην υπερβαίνει τις 90.000€ προσαυξανόμενη κατά 15.000€ για κάθε πρόσθετο μέλος και έως 150.000€.\n· Κανένα μέλος να μην κατέχει την ιδιότητα του επιτηδευματία ή να μετέχει σε οποιασδήποτε μορφής νομικό πρόσωπο με την ιδιότητα του μετόχου/εταίρου ή διαχειριστή.\n· Κανένα μέλος να μην λαμβάνει ή έχει λάβει από τον Μάρτιο του 2020 επίδομα ανεργίας.\n· Να μην έχει ληφθεί αποζημίωση ειδικού σκοπού (αναστολή εργασίας) από 2 ή περισσότερα μέλη. Σε περίπτωση που έχει ληφθεί μόνο από ένα μέλος του νοικοκυριού τότε το επίδομα θα περιορίζεται στο ποσό των 534 €.\n· Κανένα μέλος να μην εργάζεται τη δεδομένη χρονική στιγμή ή να λαμβάνει σύνταξη.\n· Να είναι κατ’ επάγγελμα αγρότες όπως ορίζεται στην παρ. 1 του άρθρου 2 του Ν. 3874/2010 όπως τροποποιήθηκε και ισχύει.\n· Να έχουν μείωση τζίρου τουλάχιστον 20% το τρίμηνο Ιουλίου-Σεπτεμβρίου σε σχέση με το αντίστοιχο τρίμηνο του έτους 2019 και έσοδα τουλάχιστον 300€.\n· Να μην είναι δικαιούχοι της επιστρεπτέας προκαταβολής 4.\n· Να έχουν υποβληθεί όλες οι απαιτούμενες από το νόμο δηλώσεις.(ΦΠΑ,Φ.Ε. 2019)\n· Να είναι ενήμεροι προς τις δημόσιες υπηρεσίες.\n· Να μην λειτουργούν με τη μορφή της νομικής οντότητας.\nΣτην περίπτωση νοικοκυριού, για κάθε ενήλικο μέλος, όπως έχει δηλωθεί στην τελευταία φορολογική δήλωση πρέπει να επισυνάπτονται:\n– Οικονομικά στοιχεία: τελευταίο Ε1, Εκκαθαριστικό σημείωμα, Ε9, Ε2 & τελευταίο εκκαθαριστικό ΕΝΦΙΑ\n– Απορριπτική αίτηση αποζημίωσης από το ΕΡΓΑΝΗ\n– Βεβαίωση πληρωμών ΟΑΕΔ\n– Για άνεργο & άνεργη κάρτα ανεργίας, θεωρημένη τουλάχιστον από Μάρτιο του 2020